*1. sz. melléklet*

**Zalaszentgrót Város Önkormányzata**

**gyermekjóléti és** **gyermekvédelmi feladatainak ellátásáról szóló 2019. évi átfogó értékelés**

*(a gyámhatóságokról, valamint a gyermekvédelmi és gyámügyi eljárásról szóló*

*149/1997. (IX. 10.) Korm. rendelet*

*10. melléklete alapján)*

Zalaszentgrót, 2020. május 28.

***Baracskai József***

polgármester

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 96. § (6) bekezdése előírja a települési önkormányzat számára a gyermekjóléti és gyermekvédelmi feladatainak ellátásáról szóló éves átfogó értékelés készítését. Az átfogó értékelés tartalmi követelményeit a gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet 10. melléklete tartalmazza.

A Gyvt. 5. § g) pontja az értelmező rendelkezések körében definiálja a *gyermekjóléti és gyermekvédelmi szolgáltató tevékenységet*, eszerint az a gyermekjóléti alapellátás, illetve a gyermekvédelmi szakellátás keretében végzett tevékenység, függetlenül a feladatellátás e törvényben nevesített formájától és módjától; a szolgáltató tevékenység célja a gyermekjólétnek, azaz a gyermek testi, értelmi, érzelmi és erkölcsi fejlődésének, személyi, vagyoni és egyéb jogainak biztosítása.

**1. Zalaszentgrót demográfiai mutatói, különös tekintettel a 0-18 éves korosztály adataira**

**Zalaszentgrót állandó lakosságának alakulása 2010-2019. évben:**

|  |  |
| --- | --- |
| **Év** | **Fő** |
| 2010 | 7 413 |
| 2011 | 7 373 |
| 2012 | 6 816 |
| 2013 | 6 798 |
| 2014 | 6 734 |
| 2015 | 6 659 |
| 2016 | 6 641 |
| 2017 | 6 573 |
| 2018 | 6 498 |
| 2019 | 6 442 |

A fenti adatsorból a korábbi években is tapasztalt mérsékelt ütemű, ugyanakkor folyamatos lakosságszám-csökkenés állapítható meg.

**A 0-18 éves korú lakosság kor szerinti megoszlása:**

| **Év** | 0-3-ig | 4-6-ig | 7-14-ig | 15-18-ig | **Összesen** |
| --- | --- | --- | --- | --- | --- |
| 2010. | 218 | 151 | 511 | 340 | 1 220 |
| 2011. | 208 | 143 | 499 | 324 | 1 174 |
| 2012. | 203 | 135 | 481 | 311 | 1 130 |
| 2013. | 207 | 148 | 466 | 296 | 1 117 |
| 2014. | 185 | 162 | 449 | 264 | 1 060 |
| 2015. | 192 | 163 | 427 | 260 | 1 042 |
| 2016. | 203 | 162 | 427 | 255 | 1 047 |
| 2017. | 214 | 147 | 416 | 257 | 1 034 |
| 2018. | 213 | 133 | 421 | 240 | 1 007 |
| 2019. | 214 | 135 | 421 | 236 | 1 006 |

A területi statisztikai adatok rendszere szerint Zalaszentgróton 2019. január 1-jén 6.442 személy élt, ebből 1.006 fő esett a 0-18 éves életkorúak csoportjába. Az elmúlt évek során a gyermekek száma tovább csökkent, az időskorúak aránya viszont nőtt. Mindez komoly problémát vet fel a gyermekkorúakkal foglalkozó, valamint az időseket ellátó egészségügyi és szociális intézmények vonatkozásában. Ez a tendencia egyúttal negatívan hat a lakosság gazdasági aktivitására.

Ugyanakkor pozitívumként értékelhető, hogy a 0-3 éves korcsoportba tartozó gyermekek száma a 2014. évi létszámadathoz (185 gyermek) képest folyamatos emelkedést mutat, a 2019. évre immáron 214 fős gyermekszám jutott.

**Zalaszentgrót állandó lakosságának nemek szerinti megoszlása:**

|  |  |  |  |
| --- | --- | --- | --- |
| **Év** | **Összesen** | **Férfi** | **Nő** |
| 2010 | 7 413 | 3 546 | 3 867 |
| 2011 | 7 373 | 3 529 | 3 844 |
| 2012 | 6 816 | 3 266 | 3 550 |
| 2013 | 6 798 | 3 253 | 3 545 |
| 2014 | 6 734 | 3 228 | 3 506 |
| 2015 | 6 659 | 3 200 | 3 459 |
| 2016 | 6 641 | 3 197 | 3 444 |
| 2017 | 6 573 | 3 170 | 3 403 |
| 2018 | 6 498 | 3 146 | 3 352 |
| 2019 | 6 442 | 3 126 | 3 316 |

A nemek tekintetében kitűnik az adatokból, hogy a nők száma továbbra is meghaladja a férfiak számát. Országos tendenciaként jelentkező probléma a népesség számának csökkenése, illetve a családok szerkezeti átalakulása. Egyre elterjedtebb modell az egyszülős, így egykeresős család, amely létfenntartási gondok kialakulásához vezethet, valamint a család személyiségformáló, nevelő funkciójának csökkenését vonja maga után.

**2. Az Önkormányzat által nyújtott pénzbeli, természetbeni ellátások biztosítása**

A Gyvt. a pénzbeli és természetbeni ellátások közül nevesíti a rendszeres gyermekvédelmi kedvezményt, a gyermekétkeztetést (intézményi gyermekétkeztetést, az ingyenes és kedvezményes intézményi gyermekétkeztetést, a szünidei gyermekétkeztetést), a települési önkormányzat képviselő-testülete által a rendeletében meghatározott módon és feltételek szerint a gyermek és fiatal felnőtt rászorultságára tekintettel megállapítható pénzbeli támogatást, a gyermektartásdíj megelőlegezését, valamint az otthonteremtési támogatást.

**Rendszeres gyermekvédelmi kedvezmény**

A Gyvt. által szabályozott rendszeres gyermekvédelmi kedvezmény egy pénzbeli ellátás (2019. évtől már nem természetbeni ellátás), amely havi rendszeres utalással nem jár. A kedvezményre való jogosultság megállapításának célja annak igazolása, hogy a gyermek szociális helyzete alapján jogosult a törvény által meghatározott ingyenes vagy kedvezményes intézményi gyermekétkeztetésnek és – ha megfelel a törvényben foglalt feltételeknek – a szünidei gyermekétkeztetésnek, valamint a Gyvt.-ben és más jogszabályban meghatározott egyéb kedvezményeknek az igénybevételére.

A rendszeres gyermekvédelmi kedvezmény gyámhatóság általi megállapítása a benyújtás napjától számított egy évre történik. Az a gyermek, valamint az a nagykorúvá vált gyermek, aki nappali oktatás munkarendje szerinti tanulmányokat folytat, 23. életévének betöltéséig, illetve aki felsőfokú oktatási intézmény nappali tagozatán tanul, 25. életévének betöltéséig jogosult rendszeres gyermekvédelmi kedvezményre, amennyiben a gyermeket gondozó családban az egy főre jutó havi jövedelem összege nem haladja meg – a jogszabályi feltételektől függően – az öregségi nyugdíjminimum 135 %-át vagy 145 %-át.

A rendszeres gyermekvédelmi kedvezményben részesülők száma folyamatosan változik. A 2019. augusztusi állapot szerint 67 családban 115 gyermek, a 2019. novemberi állapot szerint pedig 60 családban 106 gyermek részesült ezen ellátásban. A rendszeres gyermekvédelmi kedvezményként 2019. évben folyósított pénzbeli támogatás összege gyermekenként egyszeri 6.000,- Ft támogatást jelentett a hátrányos helyzetű gyermekek esetében, míg 6.500,- Ft támogatást a halmozottan hátrányos helyzetű gyermekek esetében. A 2019. évben kifizetett összeg 2.096.000,- Ft volt. A benyújtott kérelmek elutasítására egy esetben sem került sor.

A családokra, kérelmezőkre vonatkozó általánosítható adatok között kell megemlíteni, hogy a rendszeres gyermekvédelmi kedvezményben részesülők között egyre többen vannak olyan családok, akik a megemelkedett lakáshiteleiket nehezen vagy egyáltalán nem tudják fizetni. Jövedelmi körülményeiket tekintve a kérelmezők között nagy számban találhatóak GYED-ből, GYES-ből, települési támogatásból, öregségi és rokkantsági nyugellátásból, alkalmi munkából, valamint munkanélküli ellátásokból élő személyek.

A rendszeres gyermekvédelmi kedvezményre jogosultak augusztus és november hónapban 2019. évtől Erzsébet utalvány helyett immáron készpénzt kapnak, melynek összege egyszeri 6.000,- Ft támogatást jelent a hátrányos helyzetű gyermekek esetében, míg 6.500,- Ft támogatást a halmozottan hátrányos helyzetű gyermekek esetében, melynek kiosztása a Zalaszentgróti Közös Önkormányzati Hivatal házipénztárból történt. A kifizetés eddig minden problémától mentesen lebonyolódott.

***Rendszeres gyermekvédelmi kedvezményben részesülők***

|  |  |  |  |  |  |  |
| --- | --- | --- | --- | --- | --- | --- |
|  | ***Erzsébet utalvány*** | | | | ***Készpénz*** | |
|  | ***2017*** | ***2017*** | ***2018*** | ***2018*** | ***2019*** | ***2019*** |
| ***Zalaszentgrót*** | ***Család*** | ***Gyermek (fő)*** | ***Család*** | ***Gyermek (fő)*** | ***Család*** | ***Gyermek (fő)*** |
| Augusztus | 71 | 141 | 74 | 131 | 67 | 115 |
| November | 68 | 127 | 65 | 114 | 60 | 106 |

A Gyvt. 2016. január 1. napjával bevezette a szünidei gyermekétkeztetést, mint kötelező természetbeni ellátást. A szünidei gyermekétkeztetés szabályai alapján a szülő, törvényes képviselő kérelmére a települési önkormányzat ingyenesen biztosítja a déli meleg főétkezést a zalaszentgróti lakóhellyel, illetve tartózkodási hellyel rendelkező hátrányos helyzetű és a rendszeres gyermekvédelmi kedvezményben részesülő, halmozottan hátrányos helyzetű gyermekek részére. Ezzel kapcsolatos előkészítés, igényfelmérés és dokumentálás ügyintézői feladat. A nyári gyermekétkeztetés igénybevételét Zalaszentgróton a 2018. és 2019. években az alábbi ábra mutatja be:

**Önkormányzati rendeletben szabályozott pénzbeli vagy természetbeni juttatásokra vonatkozó adatok**

# A Magyarország 2015. évi központi költségvetésének megalapozásáról szóló 2014. évi XCIX. törvény 80. §-a a szociális igazgatásról és szociális ellátásokról szóló 1993. évi III. törvény (a továbbiakban: Szoctv.) módosításával a települési támogatás 2015. március 1-jétől való bevezetéséről rendelkezik, mely az önkormányzati segély ellátási formáját váltotta fel.

Zalaszentgrót Város Önkormányzat Képviselő-testületének az egyes szociális ellátásokról és szolgáltatásokról szóló 4/2015. (II. 13.) önkormányzati rendelete (a továbbiakban: szociális rendelet) értelmében a települési támogatás pénzbeli vagy természetben nyújtott ellátásként adható. A szociális rendelet a települési támogatás odaítélését a Szociális Bizottság, illetőleg a polgármester átruházott hatáskörébe utalta.

2019. évben a Szociális Bizottság 6 alkalommal ülésezett segélyelbírálás ügyben, melynek során 189 fő részére 1.301.800,-Ft összegű települési támogatás került kiosztásra. Emellett 100 család részesült tűzifa támogatásban természetbeni juttatásként.

A szociális rendelet alapján a polgármester hatáskörébe utalt feladatok közé tartozik az azonnali elbírálást igénylő rendkívüli élethelyzetekhez kapcsolódó eseti segélyekkel kapcsolatos döntéshozatal. 2019. évben polgármesteri hatáskörben 72 fő részesült rendkívüli települési támogatásban 847.540,-Ft összegben.

A támogatást legtöbb alkalommal a gyermek iskoláztatásához, ruházattal történő ellátásához, tisztálkodási szerek vásárlásához, az egészségügyi ellátással kapcsolatban felmerült költségekhez, valamint a gyermek megélhetésének biztosításához kérték a törvényes képviselők.

Zalaszentgrót Város Önkormányzatának Képviselő-testülete a 2016. március 31-i ülésén döntött a szociális rendelet módosításáról és elfogadta annak kiegészítését a „Gyermekneveléshez kapcsolódó többletkiadások enyhítését szolgáló rendkívüli települési támogatások” alcímmel. Ezen alcímen belül kerültek részletezésre a születési támogatás, a tankönyvtámogatás, valamint a tanulói utazási bérlettámogatás szabályai, továbbá 2019. augusztus 31. napjától ezen alcím keretében bevezetésre került az iskolakezdési támogatás is. A képviselő-testület az első ellátást a polgármester, az utóbbi hármat pedig a Szociális Bizottság hatáskörébe utalta. 2019. évben 31 fő részesült születési támogatásban gyermekenként 30.000,-Ft összegű természetbeni juttatás formájában. A tanévkezdést követően 21 fő részére került megtérítésre a kifizetett tankönyv ára mindösszesen 239.105,-Ft összegben. Tanulói utazási bérlettámogatásra az elmúlt évben 14 kérelem érkezett be, melynek keretében mindösszesen 123.590,-Ft összegben került megtérítésre a kifizetett bérletek ára. Iskolakezdési támogatásban 124 fő részesült mindösszesen 1.760.000,- Ft értékben.

A jegyzői gyámhatósági feladataiban az előző évhez képest jelentős változás nem történt. A jegyző jellemzően más hatóságok, a járásbíróság megkereséseinek eleget téve környezettanulmányt készít a családoknál. A pénzbeli és természetbeni ellátások közül a rendszeres gyermekvédelmi kedvezményre és pénzbeli ellátásra (korábbi kiegészítő gyermekvédelmi kedvezmény), a hátrányos és a halmozottan hátrányos helyzet megállapítása maradt. 2019. december 31-én 100 fő részesült rendszeres gyermekvédelmi kedvezményben, ebből 62 személy kérte hátrányos vagy halmozottan hátrányos helyzetének megállapítását. A gyermek hátrányos helyzetének megállapításához a szülő/gyám esetében teljesülnie kell a továbbiakban felsoroltakból egy feltételnek: alacsony iskolai végzettség, alacsony foglalkoztatottság és elégtelen lakókörnyezet. Halmozottan hátrányos helyzetnél két feltételnek kell teljesülnie. Ezek alapján a 62 személy közül 40 hátrányos helyzetű, 22 pedig halmozottan hátrányos helyzetűnek minősült.

Zalaszentgrót Város Önkormányzat Képviselő-testületének a gyermekvédelem helyi rendszeréről szóló 4/1998. (V. 01.) számú önkormányzati rendelete határozza meg azon (immáron kizárólagosan) természetbeni ellátásokat – úgy mint a gyermek étkeztetéséért fizetendő személyi térítési díj egészének vagy egy részének átvállalása, tandíj, kollégiumi díj, albérleti díj, egészségügyi szolgáltatásért fizetendő térítési díj egészének vagy egy részének átvállalása –, amelyeket Zalaszentgrót Város Önkormányzata biztosít a rendelet hatálya alá tartozóknak. 2018. évben a Szociális Bizottság nem állapított meg térítési díjcsökkentést.

**A gyermekétkeztetés megoldásának módjai, a kedvezményben részesülőkre vonatkozó statisztikai adatok**

A gyermekek napközbeni ellátását biztosító intézményben az alapellátások keretébe tartozó szolgáltatások közül csak az étkezésért állapítható meg térítési díj. A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege. Az intézményi gyermekétkeztetést az Önkormányzat 2015. június 1. napjától a VÁSÁRTÉR Kereskedelmi és Vendéglátó Bt.-vel (székhely: 8790 Zalaszentgrót, Templom tér 1.) való szerződéskötés révén biztosítja.

A 2019. év folyamán a Deák Ferenc Általános Iskola, Gimnázium és Alapfokú Művészeti Iskolában *167 fő* (105 alsó osztályos, 38 felső osztályos, 24 gimnazista) zalaszentgróti tanuló étkezett *teljes áron*, míg az intézményi térítési díj *50 %-os kedvezményében* *76 fő* (44 alsó osztályos, 23 felső osztályos, 9 gimnazista), az intézményi térítési díj *100 %-os kedvezményében* pedig *61 fő* (26 alsó osztályos, 35 felső osztályos és 0 gimnazista) zalaszentgróti tanuló részesült.

**Egyéb, a Gyvt.-ben nem szabályozott pénzbeli és természetbeni ellátások:**

ABursa Hungarica Felsőoktatási Önkormányzati Ösztöndíjpályázathoz önkormányzatunk már a kiírás első évében, 2001-ben csatlakozott. Ezen időponttól évről évre lehetőség nyílik a felsőoktatásban tanulók szociális támogatására. 2019. évben a Szociális Bizottság 28 pályázó között 1.400.000,- Ft támogatás szétosztásáról döntött a felállított szempont rendszer figyelembevételét követően. A beérkezett 28 pályázat közül „A” típusú pályázat elutasítására nem került sor amiatt, hogy a családban az egy főre jutó jövedelem meghaladta a helyi rendeletben előírt értékhatárt. „B” típusú pályázat 2019. évben nem érkezett.

**3.** **Az önkormányzat által biztosított személyes gondoskodást nyújtó ellátások bemutatása**

A 2016. január 1-jétől hatályos törvényi változások értelmében a Zalaszentgróti Szociális és Gyermekjóléti Alapszolgáltatási Központ átalakult, és új néven, jelesül **Zalaszentgróti Szociális, Család- és Gyermekjóléti Központ** megnevezéssel működött tovább. A névváltoztatáson túl szervezeti átalakítás is történt, mivel a feladatok átcsoportosítását követően két önálló szakmai egységben *– Család- és Gyermekjóléti Szolgálat, valamint Család- és Gyermekjóléti Központ –* végzik a munkatársak a tevékenységeket. Az átalakítás értelmében országosan a Szolgálatok látják el az alapfeladatokat, a Központok a hatósági feladatokhoz kapcsolódó tevékenységeket és a speciális szolgáltatásokat biztosítják.

A **Zalaszentgrót és környező települések Intézményfenntartó Társulása** által fenntartott Zalaszentgróti Szociális, Család- és Gyermekjóléti Központ **25 település** részére a Család- és Gyermekjóléti Szolgálat, mint önálló szakmai egység által biztosítja az alapfeladatokat, a gyermekjóléti szolgáltatást, családsegítést. A Család- és Gyermekjóléti Központ önálló szakmai és szervezeti egységén keresztül a Zalaszentgróti járás 20 településén végzi a speciális szolgáltatásokat és a hatósági feladatokhoz kapcsolódó tevékenységeket, ellátási szerződés keretében. Az érvényben lévő ellátási szerződést Zalaszentgrót és környező települések Intézményfenntartó Társulásának Társulási Tanácsa a 13/2015. (XI. 19.) számú határozatával jóváhagyta, melyet Zalaszentgrót Város Önkormányzatának Képviselő-testülete a 161/2015. (XI. 26.) számú határozatával fogadott el.

Az **integrált intézmény** az Idősek Klubja keretében Zalaszentgrót város, Kallósd, Sénye és Tekenye községek részére a *szociális étkeztetést* és a *nappali ellátást időskorúak részére,*valamint Zalaszentgrót város, Döbröce, Felsőpáhok, Kallósd, Kisvásárhely, Ligetfalva, Sénye, Tekenye és Zalacsány községek részére biztosította a *házi segítségnyújtást* 2019. évben.

**Kötelező feladat**: A Gyvt. 40. §-a és a 94. § (2a) bekezdése alapján család- és gyermekjóléti szolgálat, valamint a Gyvt. 40/A. §-a alapján a család- és gyermekjóléti központ működtetése, a Szoctv. 62. §-a alapján étkeztetés, 63.§-a alapján a házi segítségnyújtás és 65/F. § (1) bekezdésének a.) pontja alapján a nappali ellátás szociális szolgáltatásának biztosítása. Az intézmény teljesítési kötelezettséggel végez család- és gyermekjóléti szolgáltatást, valamint szociális ellátást bentlakás nélkül, továbbá működteti a család- és gyermekjóléti központot a Zalaszentgrót és környező települések Intézményfenntartó Társulása Társulási Tanácsának Zalaszentgrót Város Önkormányzatával kötött ellátási szerződése alapján a Zalaszentgróti járás közigazgatási területén (Alapító okirat száma: 1-2/2018.).

Az intézmény hatályos, módosított Szervezeti és Működési Szabályzatát, valamint Szakmai Programját a Társulási Tanács a 22/2019. (XII. 11.) számú határozatával fogadta el.

**Az intézmény irányító szerve** a Zalaszentgrót és környező települések Intézményfenntartó Társulásának **Társulási Tanácsa.** Az intézmény jogállása: önálló jogi személy.Az intézmény gazdálkodása az előirányzatok feletti jogosultság szempontjából teljes jogkörrel rendelkező költségvetési szerv. Pénzügyi-gazdasági feladatait 2014. január 1-jétől 2019. december 31-ig a Zalaszentgróti Gazdasági Ellátó Szervezet (továbbiakban: GESZ) látta el, amely költségvetési szerv 2020. január 1-jétől a Zalaszentgróti Közös Önkormányzati Hivatalba, mint jogutódba történő beolvadással megszűnt.

1. ***Család- és Gyermekjóléti Szolgálat***

***A Család és Gyermekjóléti Szolgálat biztosításának módja, működésének tapasztalatai***

A Szoctv., a Gyvt., valamint egyes kapcsolódó törvények módosításáról szóló 2014. évi CI. törvény 2015. január 1-től előírta, hogy családsegítés csak gyermekjóléti szolgáltatással egy szolgáltató keretében hozható létre. A gyermekjóléti szolgáltatás további megerősítésére érdekében 2016. január 1-től családsegítés csak a gyermekjóléti szolgáltatással integráltan működhet.

Az integráció következményeként jelentősen átalakult a szolgálat tevékenységi köre, a korábbi családsegítő szolgáltatás mellett a gyermekjóléti szolgáltatás feladatait is ellátják. Kiemelt feladatuk továbbá a veszélyeztetettséget és krízishelyzetet észlelő- és jelzőrendszer felállítása és működtetése.

A család- és gyermekjóléti szolgálat feladatait alapvetően két jogszabály határozza meg: egyrészt a gyermekjóléti szolgáltatás tekintetében a Gyvt., másrészt a családsegítés tekintetében a Szoctv. A család- és gyermekjóléti szolgálat ellátja a Gyvt. 39. § és a 40. § (2) bekezdés szerinti gyermekjóléti szolgáltatási feladatokat, valamint a családsegítés Szt. 64. § (4) bekezdése szerinti feladatait.

A **gyermekjóléti szolgáltatás** olyan, a gyermek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családjából kiemelt gyermek visszahelyezését.

A gyermekjóléti szolgáltatás célja, feladata a gyermek testi, lelki egészségének, családban történő nevelésének elősegítése érdekében

* a gyermeki jogokról és a gyermek fejlődését biztosító támogatásokról való tájékoztatás, a támogatásokhoz való hozzájutás segítése,
* a családtervezési, a pszichológiai, a nevelési, az egészségügyi, a mentálhigiénés és a káros szenvedélyek megelőzését célzó tanácsadás vagy az ezekhez való hozzájutás megszervezése,
* a válsághelyzetben lévő várandós anya támogatása, segítése tanácsokkal való ellátása, valamint szociális szolgáltatásokhoz és gyermekjóléti alapellátásokhoz, különösen a családok átmeneti otthonban igénybe vehető ellátáshoz történő hozzájutásának szervezése,
* a szabadidős programok szervezése,
* a hivatalos ügyek intézésének segítése.

A gyermekjóléti szolgáltatás feladata a gyermek veszélyeztetettségének megelőzése érdekében

* a veszélyeztetettséget észlelő és jelző rendszer működtetése, a nem állami szervek, valamint magánszemélyek részvételének elősegítése a megelőző rendszerben,
* a veszélyeztetettséget előidéző okok feltárása és ezek megoldására javaslat készítése,
* a meghatározott személyekkel és intézményekkel való együttműködés megszervezése, tevékenységük összehangolása.

A gyermekjóléti szolgáltatás feladata a kialakult veszélyeztetettség megszüntetése érdekében

* a gyermekkel és családjával végzett szociális munkával elősegíteni a gyermek problémáinak rendezését, a családban jelentkező működési zavarok ellensúlyozását,
* a családi konfliktusok megoldásának elősegítése, különösen a válás, a gyermekelhelyezés és a kapcsolattartás esetében,
* kezdeményezni
  + egyéb gyermekjóléti alapellátások önkéntes igénybevételét és azt szükség esetén személyes közreműködéssel is segíteni,
  + szociális alapszolgáltatások igénybevételét,
  + egészségügyi ellátások igénybevételét,
  + pedagógia szakszolgálatok igénybevételét.

A gyermekjóléti szolgálat – összehangolva a gyermekeket ellátó egészségügyi ellátó egészségügyi és nevelési-oktatási intézményekkel, illetve szolgálatokkal – szervezési, szolgáltatási és gondozási feladatokat végez. Tevékenysége körében a fentieken túl

* folyamatosan figyelemmel kíséri a településen élő gyermekek szociális helyzetét, veszélyeztetettségét,
* meghallgatja a gyermek panaszát, és annak orvoslása érdekében megteszi szükséges intézkedéseket,
* segíti a nevelési-oktatási intézmény gyermekvédelmi feladatának ellátását,
* felkérésre környezettanulmányt készít.

A **családsegítés** a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése érdekében nyújtott szolgáltatás.

A családok segítése érdekében veszélyeztetett és krízishelyzetet észlelő jelzőrendszer működik. Ők jeleznek, ha segítségre szoruló családról, személyről szereznek tudomást. A jelzés alapján a családsegítést nyújtó szolgáltató, intézmény feltérképezi az ellátási területen élő szociális és mentálhigiénés problémákkal küzdő családok, személyek körét és személyesen felkeresve tájékoztatja őket a családsegítés céljáról, tartalmáról.

A családsegítés keretében biztosítanak

* szociális, életvezetési és mentálhigiénés tanácsadást,
* anyagi nehézségekkel küzdők számára a pénzbeli és természetbeni ellátásokhoz, továbbá szociális szolgáltatásokhoz való hozzájutás megszervezését,
* családgondozást, a működési zavarok, konfliktusok megoldásának elősegítését,
* közösségfejlesztő, egyéni és csoportos terápiás programok szervezését,
* tartós, fiatal munkanélküliek, adósságterhekkel és lakhatási problémákkal küzdők, szenvedélybetegek, krónikus betegek, fogyatékkal élők és egyéb szociálisan rászorult személyek részére tanácsadás nyújtását,
* családokon belüli kapcsolaterősítést szolgáló közösségépítő programok, családterápia, mediáció nyújtása.

Családsegítés keretében, térítésmentesen szervezési, szolgáltatási és gondozási feladatokat lát el a család- és gyermekjóléti szolgálat a működési területén élők számára. A családban megjelenő problémákat egységben szemlélve nyújt segítséget. A szolgáltatás igénybevételének bemeneti korlátja nincs, életkorhoz, jövedelemhez, szakértői véleményhez nem kötött az igénybevétel. Önkéntesen igénybe vehető szolgáltatás.

**A Család- és Gyermekjóléti Szolgálat**

**személyi és tárgyi feltételeinek biztosítása a 2019. évben**

A 2019-es évet a szolgálat munkaerő problémája jellemezte. A szakképzett munkaerőt a járási központok szívják el, a több éves szakmai tapasztalattal rendelkezők pedig „kiégés” miatt a szakmát is elhagyják. A Szolgálatnál dolgozók 2019. évben teljesen lecserélődtek, minden területen többszöri családsegítőváltás történt. Ellátási területükön ezért mindig újra és újra át kellett szervezni a feladatok elosztását a kollégák között, mely jelentős többlet terhelést okozott mindenki számára. A szolgálat szakmai vezetője is 2019-ben távozott, az új szakmai vezető 2020. január 20-án kezdte meg a munkát. A Szolgálatnál jelenleg egy szakképzett családsegítő van.

|  |  |  |  |
| --- | --- | --- | --- |
| ***Munkakör*** | ***Alkalmazás módja*** | ***Végzettség*** | ***Ellátási területe*** |
| **Család- és Gyermekjóléti Szolgálat** **szakmai irányítója** | 8 óra közalkalmazott | agrármérnök  **szakvizsgázott szociális munkás** | Az ellátási terület valamennyi települése |
| **családsegítő** | 8 óra közalkalmazott | **egészségügyi gondozás és prevenció**  **védőnő** | Türje, Batyk, Zalaszentlászló, |
| **családsegítő** | 8 óra közalkalmazott | **igazságügyi ügyintéző** | Sümegcsehi, Döbröce, Sénye, Szalapa, Mihályfa, Kisgörbő, Nagygörbő, Óhid, Kisvásárhely, Zalaszentgrót |
| **családsegítő** | 8 óra közalkalmazott | **gimnáziumi érettségi** | Zalabér, Zalavég, Zalaszentgrót |
| **családsegítő** | 8 óra közalkalmazott | **szociális gyermek- és ifjúságvédelmi ügyintéző** | Pakod, Dötk, Kehidakustány, Kallósd |
| **családsegítő** | 8 óra  közalkalmazott | **egészségügyi gondozás és prevenció**  **védőnő** | Zalacsány, Felsőpáhok, Nemesbük, Zalaköveskút, Ligetfalva |
| **családsegítő** | 8 óra  közalkalmazott | **szociál-pedagógus** | Türje, Tekenye |

Továbbra is nagy hangsúlyt fektetnek arra, hogy szakembereink minél többet legyenek a településeken és csak a szükséges adminisztráció, megbeszélések miatt tartózkodjanak Zalaszentgróton az irodában. Minden településen biztosítunk lehetőséget **fogadóórák** keretében a személyes kapcsolatfelvételre, plakátjainkon mindenki számára közérthetően szerepelnek elérhetőségeink. **Családlátgatások** alkalmával célirányosan keressük fel a családokat. **Prevenciós programjainkkal** kapcsolódunk a települések életéhez.

**A Család-és Gyermekjóléti Szolgálat**

**tárgyi feltételeinek alakulása 2019. évben**

Az intézmény Zalaszentgrót város központjában, jól megközelíthető helyen (Zalaszentgrót, Batthyány utca 15. szám alatt) található, egy épületben a Család- és Gyermekjóléti Központtal és a GESZ munkatársaival együtt.

Az épület akadálymentesített. A Szolgálat rendelkezésére álló helyiségek: 1 irodahelyiség – dolgozói szoba és egy szakmai vezetői szoba. Központtal közös használatban lévő 1 fogadószoba, váróhelyiség a folyóson, valamint a GESZ munkatársaival kibővülve használható 1 konyha és 3 mosdó (férfi/női), továbbá egy akadálymentesített mosdó.

Minden családsegítő külön számítógéppel rendelkezik, valamint biztosított a telefon, fénymásoló, scannelés használat, internethozzáférés. Az irodai helységek jól kihasználtak, minden családsegítőnek van íróasztala, zárható iratszekrénye.

Bizalmas beszélgetésre kialakított helyiség (fogadószoba) biztosított az intézményben.

Rendelkeznek a szabadidős tevékenységek, szakmai programok lebonyolításához szükséges eszközökkel (laptop, projektor, játékok, sporteszközök).

A szolgálati autó maximális kihasználtsággal működött 2019-ben is. Előzetes engedély alapján a saját gépkocsi használata is szükséges volt. A gépkocsi használata mellett távolsági autóbusz használata is esetenként jellemző volt.

**A Család- és Gyermekjóléti Szolgálat**

**szolgáltatásait igénybe vevő személyek száma**

**Zalaszentgrót járás közigazgatási területén**

|  |  |  |  |  |  |
| --- | --- | --- | --- | --- | --- |
| Igénybevétel módja | Kiskorúak száma (0-17 között) | 18-61 évesek száma | 62 év felettiek száma | Összesen | Családok száma |
| Együttműködési megállapodás alapján | 145 | 113 | 6 | 264 | 88 |
| Egyszeri alkalom | 9 | 45 | 8 | 62 | 53 |
| Összesen | 154 | 158 | 14 | 326 | 141 |

A Szolgálatnál 2019-ben a Zalaszentgróti járás területéről 326 fő (2018-ban 420fő) jelent meg, amelyből 154 fő 0-17 éves gyermekkorú (2018-ban 184 fő). 145 (2018-ban 160) gyermekkel és családjával rendszeres a kapcsolattartás.

A tavalyi évben is voltak olyan esetek, ügyek, melyek megoldásában egy-egy alkalommal való segítségnyújtás elegendő volt, ahhoz, hogy ügyfeleink problémáiban segíteni tudjunk. Ezen esetekben a családsegítőknek egy-egy alkalommal nyújtottak segítséget, inkább konkrét ügyekben, nyomtatványok, kérelmek kitöltésében a családban keletkezett probléma megoldásához. Ilyen esetekben főként ügyintézésben nyújtottak segítséget, valamint más, a kliens számára megfelelő szolgáltatáshoz juttatták az ügyfelet.

**A szolgáltatást igénybe vevő családok száma az elsődleges probléma szerint Zalaszentgrót járás közigazgatási területén**

|  |  |  |  |
| --- | --- | --- | --- |
|  | **Probléma típusa** | **Családok száma az elsődleges probléma szerint** | **Halmozott problémák száma (elsődlegessel együtt)** |
| **1** | Életviteli | 27 | 63 |
| **2** | Családi-kapcsolati konfliktus | 9 | 50 |
| **3** | Családon belüli bántalmazás | 4 | 7 |
| **4** | Elhanyagolás | 6 | 24 |
| **5** | Gyermeknevelési | 12 | 66 |
| **6** | Gyermekintézménybe való beilleszkedési nehézség | 10 | 31 |
| **7** | Magatartás, teljesítmény zavar | 2 | 36 |
| **8** | Lelki-mentális, pszichiátriai betegség | 1 | 34 |
| **9** | Szenvedélybetegség | 1 | 8 |
| **10** | Egészségi probléma, egészségkárosodás következménye | 1 | 12 |
| **11** | Foglalkoztatással kapcsolatos | 3 | 35 |
| **12** | Anyagi (megélhetési, lakhatással összefüggő) | 8 | 41 |
| **13** | Ügyintézéssel kapcsolatos | 3 | 69 |
| **14** | Információkéréssel kapcsolatos | - | 58 |
| **15** | Egyéb | - | - |

A klasszikusnak mondott családsegítő szolgálat és a gyermekjóléti szolgálat összeolvadásával a jelentkező problémák is átalakultak. A tavalyi évben is még inkább előtérbe kerültek az életvezetési, gyermeknevelési, család-, kapcsolati problémák, illetve hangsúlyos maradt az anyagi probléma.

Egy-egy család esetében több, azaz halmozott problémáról beszélhetünk. A szolgálatnál gondozásban lévő családok esetében az elsődleges problémát a „család életvitele” adta. Mit is jelent ez? A családok kvázi egy „szociális válsághelyzetben” vannak, egyik napról a másikra élnek, nem foglalkoznak a pénzbeosztással. Gyakorta a család egyetlen bevételi forrását a gyermekek után járó családtámogatási és szociális juttatások képezik. Itt is megjelenik az anyagi, megélhetési, lakhatási probléma. A gyermek viselkedése mögött a nem megfelelő vagy nem létező szülői kontroll áll, itt megjelenik a gyermeknevelési problémakör. Sajnos jellemző a családokra, hogy egyik probléma után felmerül egy újabb, ezáltal folyamatos gondozást igényelnek.

Fontos hangsúlyozni, hogy ezek a problémák a családoknál nem egyesével, hanem halmozottan fordulnak elő, melyek viszont akadályozzák a család rendes működését, melyből újabbak adódnak.

A térségben kevés a bejelentett munkalehetőség, nincs megfelelő számú munkahely. Az alacsony iskolai végzettséggel rendelkezőknek még ennél is kevesebb lehetősége van az elhelyezkedésre. Azonban a közmunka programnak köszönhetően a munkanélküliek aránya csökkent. Klienseink esetében a gazdasági aktívitás szerinti eloszlás arányában nem változott az előző évekhez viszonyítva. Klienseink nagy része önkormányzatoknál áll foglalkoztatásban, vagy többen közülük alkalmi munkákat vállalnak. A térségre jellemző a mezőgazdasági munkák, amiben többen találnak munkalehetőséget.

**Zalaszentgróti járás területén végzett szakmai tevékenység**

**2019. évben a statisztikai adatok alapján**

|  |  |  |
| --- | --- | --- |
| **Megnevezés** | **Szakmai tevékenységek** | **Szolgáltatásban részesülők száma (fő)** |
| Információ nyújtás | 892 | 178 |
| Segítő beszélgetés | 1036 | 176 |
| Tanácsadás | 930 | 160 |
| Ügyintézéshez segítségnyújtás | 329 | 125 |
| Konfliktus kezelés | 167 | 55 |
| Közvetítés ellátásokhoz való hozzáféréshez - pénzbeli | 13 | 19 |
| Közvetítés ellátásokhoz való hozzáféréshez - természetbeni | 123 | 45 |
| Közvetítés másik szolgáltatáshoz | 11 | 14 |
| Közvetítés család- és gyermekjóléti központhoz | 8 | 30 |
| Esetkonferencia | 21 | 38 |
| Esetkonzultáció | 590 | 166 |
| Családlátogatás | 1874 | 217 |
| Adomány közvetítés | 398 | 128 |
| Munkavállalási, pályaválasztási tanácsadás | 130 | 44 |
| Kapcsolattartási ügyelet | 1 | 1 |
| Kríziskezelés | 1 | 1 |
| Hátralékkezelési tanácsadás | 9 | 3 |
| A nevelési – oktatási intézmény gyermekvédelmi feladatainak segítése | 16 | 10 |

A fenti adatokból látszik, hogy a segítő beszélgetés, a tanácsadás, az információnyújtás a leginkább jellemző tevékenység a gondozás során végzett szakmai munkában. Míg az információnyújtás rövid interakciót jelent az ügyfél és a szakember között, addig a segítő beszélgetés több alkalmas, bizalmon alapuló kapcsolatot jelent.

Jelentős számú a családlátogatási tevékenység, ami azt jelenti, hogy a családokat lakóhelyükön többször, azaz rendszeresen meglátogatjuk otthonukban. Helyben próbáljuk a mindennapi gondokat problémákat megoldani. Számos alkalommal történt esetkonzultáció egy-egy gyermek ügyében a jelzőrendszeri tagokkal.

A családok részére adományokat is eljuttatnak. Ezek az adományok elsősorban élelmiszer, tartós élelmiszer, ruha és vetőmag adományok.

**Nyilvántartott veszélyeztetett kiskorúak száma 2019. – Zalaszentgrót járás**

|  |  |  |  |
| --- | --- | --- | --- |
| **Okok** | | | **Érintett gyermekek száma**  **(fő)** |
| **Környezeti** **főcsoport** | nevelési probléma | | 41 |
| szülők, család életvitele (szenvedélybetegség, antiszociális viselkedés) | | 13 |
| családi konfliktus | | 16 |
| Szülő(k) betegsége | | 1 |
| Gyermek családon belüli bántalmazás | fizikai | 2 |
| lelki | 2 |
| szexuális | 1 |
| gyermek elhanyagolása | fizikai | 1 |
| lelki | 2 |
| kortárs csoport negatív hatása | | 3 |
| elégtelen lakáskörülmények | | 9 |
| kilakoltatás veszélye | | 2 |
| munkanélküliség | | 4 |
| **Magatartási főcsoport** | gyermekintézménybe való beilleszkedési nehézség | | 6 |
| tankötelezettség elmulasztása | | 16 |
| **Egészségügyi főcsoport** | fogyatékosság | | 1 |
| magatartás- vagy tanulási zavar | | 1 |
| **Anyagi főcsoport** | | | 29 |

A gyermek veszélyeztetettségi okok eloszlása a tavalyi évben a következőképpen alakult. A magatartási főcsoport az érintett kiskorú negatív viselkedési formájából vagy szenvedélybetegségéből adódó veszélyeztetettségét foglalja magában. Tavalyi évben 22 főt érintett ez a főcsoport. Az egészségi főcsoport kategóriában a gyermek egészségi problémájából és/vagy tanulási nehézségéből adódó veszélyeztetettséget veszik számba, azokét a kiskorúakét, akiknél a szülői gondoskodás vagy az intézményi elhelyezés nem elégséges az akadályok elhárításához. A tavalyi évben 1 főt érintett ez a problémakör. Az anyagi főcsoportban csak azokat kell szerepeltetni, akiknél az anyagi gond egyértelműen a jövedelmek hiányából származik. Az anyagi főcsoport által okozott problémák 29 főt érintettek a 2019. évben.

A környezeti főcsoportba sorolásnál a gyermek közvetlen környezete az irányadó, amely hatással lehet életére, fejlődésére. Ebbe a kategóriába tartozik a lakás nem megfelelő állapota, a szülő(k) életviteli problémái (pl. szenvedélybetegség), a betegségből, családi konfliktusból, bántalmazásból, elhanyagolásból adódó veszélyeztetettségek is. A környezeti főcsoportban lévő problémák 97 főt érintettek a 2019. évben.

Az érintett gyermekek a veszélyeztetettség fő oka szerint leginkább a környezeti főcsoportból kerültek ki a következőképpen:

* nevelési problémával érintett 41 fő
* életviteli problémával érintett 13 fő
* családi konfliktus problémával érintett 16 fő
* elégtelen lakáskörülmények 9 fő

A jelzett problémák halmozott számát vizsgálva kiderül, hogy az alapproblémákhoz szinte minden esetben más jellegű veszélyeztető tényező is járul.

**A Család-és Gyermekjóléti Szolgálat**

**szolgáltatásait igénybe vevő személyek száma**

**Zalaszentgrót város közigazgatási területén**

|  |  |  |  |  |  |
| --- | --- | --- | --- | --- | --- |
| Igénybevétel módja | Kiskorúak száma (0-17 között) | 18-61 évesek száma | 62 év felettiek száma | Összesen | Családok száma |
| Együttműködési megállapodás alapján | 28 | 26 | - | 54 | 21 |
| Egyszeri alkalom | 5 | 19 | 3 | 27 | 26 |
| Összesen | 33 | 45 | 3 | 81 | 47 |

A Szolgálatnál 2019-ben Zalaszentgrót város közigazgatási területéről 81 fő (2018-ban 157 fő) jelent meg, amelyből 33 fő 0-17 éves gyermekkorú (2018-ban 55 fő). 28 (2018-ban 32) gyermekkel és családjával rendszeres a kapcsolattartás.

A tavalyi évben is voltak olyan esetek, ügyek, melyek megoldásában egy-egy alkalommal való segítségnyújtás elegendő volt ahhoz, hogy az ügyfelek problémáiban segíteni tudjanak. Ezen esetekben családsegítőinknek elég volt egy-egy alkalommal segítséget nyújtani a családban keletkezett probléma megoldásához. Ilyen esetekben főként ügyintézésben nyújtottak segítséget, valamint más, a kliens számára megfelelő szolgáltatáshoz juttatták az ügyfelet. Az egyszeri esetkezelések 2019 évben 27 főt, azaz 26 családot érintettek, míg 2018-ban 96 főt és 43 család esetében volt elegendő az egyszeri segítségnyújtás.

**A szolgáltatást igénybe vevő családok száma az elsődleges probléma szerint Zalaszentgrót város közigazgatási területén**

|  |  |  |  |
| --- | --- | --- | --- |
|  | **Probléma típusa** | **Családok száma az elsődleges probléma szerint** | **problémák halmozott száma (elsődlegessel együtt)** |
| **1** | Életviteli | 2 | 11 |
| **2** | Családi-kapcsolati konfliktus | 5 | 13 |
| **3** | Családon belüli bántalmazás | 2 | 2 |
| **4** | Elhanyagolás | 1 | 4 |
| **5** | Gyermeknevelési | 3 | 13 |
| **6** | Gyermekintézménybe való beilleszkedési nehézség | 1 | 4 |
| **7** | Magatartás, teljesítmény zavar | 1 | 7 |
| **8** | Fogyatékosság, retardáció | - | 1 |
| **9** | Lelki-mentális, pszichiátriai betegség | - | 1 |
| **10** | Szenvedélybetegség | - | 1 |
| **11** | Egészségi probléma, egészségkárosodás következménye | - | 1 |
| **12** | Foglalkoztatással kapcsolatos | 3 | 8 |
| **13** | Anyagi (megélhetési, lakhatással összefüggő) | 1 | 6 |
| **14** | Ügyintézéssel kapcsolatos | 2 | 15 |
| **14** | Információkéréssel kapcsolatos | - | 9 |
| **15** | Egyéb | - | - |

A nyilvántartás alapján kimutatható, hogy a szolgáltatásokat igénybe vevő kliensek gazdasági aktivitásukat tekintve leggyakrabban álláskereső és inaktív személyekkel kerülnek kapcsolatba. A második nagy csoportot képviselik a munkanélküliek. A tavalyi évben a kliensek számára biztos munkalehetőséget nyújtó Imofi Kft. megszűnése nagy kihívást jelentett az alacsony képzettséggel rendelkezőknek a megélhetést nyújtó foglalkoztatottság keresésében. Ezáltal még inkább hangsúlyosabbá vált az anyagi probléma és előtérbe kerültek az életvezetési, gyermeknevelési, család-, kapcsolati problémák.

Az inaktívak közül a nők jelentős része GYES-en van.

Egy-egy család esetében több, azaz halmozott problémáról beszélhetünk. A szolgálatnál gondozásban lévő családok esetében az elsődleges problémákat a „családi-kapcsolati konfliktus” és a „család életvitele” adta. Sajnos jellemző a családokra, hogy egyik probléma után felmerül egy újabb ezáltal folyamatos gondozást igényelnek.

**Zalaszentgrót város közigazgatási területén végzett szakmai tevékenység 2019 évben a statisztikai adatok alapján**

**Szolgáltatásban részesülők száma a szakmai tevékenységek alapján** (halmozott adat):

|  |  |  |
| --- | --- | --- |
| **Megnevezés** | **Szakmai tevékenységek** | **szolgáltatásban részesülők száma (fő)** |
| Információ nyújtás | 168 | 43 |
| Segítő beszélgetés | 181 | 36 |
| Tanácsadás | 130 | 32 |
| Ügyintézéshez segítségnyújtás | 77 | 31 |
| Konfliktus kezelés | 31 | 7 |
| Krízis kezelés | 1 | 1 |
| Közvetítés ellátásokhoz való hozzáféréshez - természetbeni | 30 | 10 |
| Közvetítés másik szolgáltatáshoz | 4 | 3 |
| Közvetítés család- és gyermekjóléti központhoz | 3 | 3 |
| Esetkonferencia | 6 | 7 |
| Esetkonzultáció | 77 | 18 |
| Családlátogatás | 320 | 46 |
| Adomány közvetítés | 60 | 27 |
| Munkavállalási, pályaválasztási tanácsadás | 22 | 5 |
| Kapcsolattartási ügyelet | 1 | 1 |

A fenti adatokból látszik, hogy a segítő beszélgetés, a tanácsadás, az információnyújtás a leginkább jellemző tevékenység a gondozás során végzett szakmai munkában. Jelentős számú a családlátogatások tevékenység, amikor a családokat lakóhelyükön többször, azaz rendszeresen meglátogatják otthonukban. Helyben próbálják a mindennapi gondokat problémákat megoldani. Számos alkalommal történt esetkonzultáció egy-egy gyermek ügyében a jelzőrendszeri tagokkal.

A családok részére adományokat is eljuttatnak. Ezek az adományok elsősorban élelmiszer, tartós élelmiszer, ruha és vetőmag adományok. (Részletesebben a prevenciós és egyéb szolgáltatásaink cím alatt kifejtésre kerül.)

**Nyilvántartott veszélyeztetett kiskorúak száma 2019.**

**Zalaszentgrót város közigazgatási területén**

|  |  |  |  |
| --- | --- | --- | --- |
| **Okok** | | | **Érintett gyermekek száma**  **(fő)** |
| **Környezeti** **főcsoport** | nevelési probléma | | 8 |
| szülők, család életvitele (szenvedélybetegség, antiszociális viselkedés) | | - |
| családi konfliktus | | 5 |
| Szülő(k) betegsége | | - |
| Gyermek családon belüli bántalmazás | fizikai | - |
| lelki | 1 |
| szexuális | - |
| gyermek elhanyagolása | fizikai | - |
| lelki | - |
| kortárs csoport negatív hatása | | - |
| elégtelen lakáskörülmények | | - |
| kilakoltatás veszélye | | 1 |
| munkanélküliség | | - |
| **Magatartási** **főcsoport** | gyermekintézménybe való beilleszkedési nehézség | | - |
| tankötelezettség elmulasztása | | 3 |
| **Egészségügyi** **főcsoport** | fogyatékosság | | - |
| magatartás- vagy tanulási zavar | | 1 |
| **Anyagi** **főcsoport** | | | 7 |

A gyermek veszélyeztetettségi okok eloszlása a tavalyi évben a következőképpen alakult. A magatartási főcsoport a tavalyi évben 3 főt érintett. 2019. évben 1 főt érintett az egészségi főcsoport által meghatározott problémakör. Anyagi gondokból, azaz a jövedelem hiányából származó problémák 7 főt érintettek.

A gyermek közvetlen környezete által (a lakás nem megfelelő állapota, a szülő(k) életviteli problémái (pl. szenvedélybetegség), a betegségből, családi konfliktusból, bántalmazásból, elhanyagolásból adódó veszélyeztetettségek) keletkezett problémakör 10 főt érintett a 2019. évben.

Az érintett gyermekek száma a veszélyeztetettség fő oka szerint a környezeti főcsoportból kerültek ki a következőképpen:

* nevelési problémával érintett 8 fő
* családi konfliktus problémával érintett 5 fő
* gyermek családon belüli lelki bántalmazása 1 fő
* kilakoltatás veszélye 1 fő

A jelzett problémák halmozott számát vizsgálva kiderül, hogy az alapproblémákhoz szinte minden esetben más jellegű veszélyeztető tényező is járul.

**Prevenciós és egyéb szolgáltatások:**

* A nyári szünidő alatt biztosították a Zalaszentgrót városban és a járás területén élő gyermekek korrepetálását, felkészítését a nyári osztályozó vizsgára, akiknek szülei ezt igényelték.
* Kisgyermekesek klubja: a Baba-mama klub heti rendszerességgel működik egész évben. A szülők megoszthatják egymás között tapasztalataikat, valamint a kisgyermekek szocializálása folytatódik ezeken a foglalkozásokon. Verseket, mondókákat, énekeket tanulnak. A Grótmaci Baba Klub nevű Facebook csoport zárt csoportként működik.
* A települések programjaihoz csatlakozva kézműves foglalkozásokat tartottak.

**Ügyfelek anyagi gondjainak enyhítése céljából, több alkalommal:**

* gyermek és felnőttruha adományhoz juttattak a rászoruló családokat, illetve ruhabörzéket tartottak a részönkormányzatoknál.
* Azokat az önellátásra is törekvő felnőtteket, akik saját megművelt konyhakerttel rendelkeznek, a HIFA HUNGÁRIA Kft. felajánlásából származó vetőmagadományban részesítették immár sokadik éve. Az adományban részesülők száma egyre bővül, kiterjesztették a helyi önkormányzatok és oktatási-nevelési intézmények irányába is.
* A tanévkezdéshez kapcsolódóan tanszereket és iskolai felszereléseket osztottak az iskoláskorú gyermekeket nevelő, nehéz anyagi helyzetben élő családoknak.
* Rászoruló családokat tartós élelmiszeradományban részesítették.
* A Szociális és Gyermekvédelmi Főigazgatóság szervezésében történő csomagok osztásának szervezésében vesznek részt minden hónapban az értesítő levelek családokhoz juttatásával, illetve a csomagok átvételében is segédkeznek.

**A Család- és Gyermekjóléti Szolgálat**

**szolgáltatásait igénybe vevő személyek száma a**

**Keszthelyi járás közigazgatási területén**

|  |  |  |  |  |  |
| --- | --- | --- | --- | --- | --- |
| Igénybevétel módja | Kiskorúak száma (0-17 között) | 18-61 évesek száma | 62 év felettiek száma | Összesen | Családok száma |
| Együttműködési megállapodás alapján | 6 | 12 | - | 18 | 9 |
| Egyszeri alkalom | - | 1 | 2 | 3 | 3 |
| Összesen | 6 | 13 | 2 | 21 | 12 |

2019-ben együttműködési megállapodás alapján 18 fő szerepelt a Szolgálat nyilvántartásában, amely 9 családot jelentett. 2018-hoz viszonyítva ez a szám ugyan csökkent, melynek az egyik oka a szolgálat életében bekövetkező személyi változások.

Ha a felnőtt lakosságot nézzük, a Szolgálattal együttműködésben a női kliensek vannak magasabb számban. Családjaik többségénél általában az édesanyák azok, akikkel együtt tudnak dolgozni, mivel ők érhetők el jobban. Ennek többféle oka is van. Egyik legyakoribb ok, hogy klienskörük többsége családos, az anyák vannak otthon a kisgyermekekkel.

A tavalyi évben is voltak olyan esetek, ügyek, melyek megoldásában egy-egy alkalommal való segítségnyújtás elegendő volt ahhoz, hogy ügyfeleink problémáiban segíteni tudjanak. Ezen esetekben a családsegítőknek elég volt egy-egy alkalommal segítséget nyújtani a családban keletkezett probléma megoldásához. Ilyen esetekben főként ügyintézésben nyújtottak segítséget, valamint más, a kliens számára megfelelő szolgáltatáshoz juttatták az ügyfelet. Nem együttműködési megállapodás alapján ellátott száma 3 fő volt 2019-ben.

**A szolgáltatást igénybe vevő családok száma**

**az elsődleges probléma szerint a**

**Keszthelyi járás közigazgatási területén**

|  |  |  |  |
| --- | --- | --- | --- |
|  | **Probléma típusa** | **Családok száma az elsődleges probléma szerint** | **Halmozott problémák száma (elsődlegessel együtt)** |
| **1** | Életviteli | 3 | 8 |
| **2** | Családi-kapcsolati konfliktus | 1 | 5 |
| **3** | Családon belüli bántalmazás |  | 1 |
| **4** | Elhanyagolás |  | 1 |
| **5** | Gyermeknevelési | 2 | 3 |
| **6** | Gyermekintézménybe való beilleszkedési nehézség |  | 1 |
| **7** | Magatartás, teljesítmény zavar |  | 1 |
| **8** | Lelki-mentális, pszichiátriai betegség | 1 | 2 |
| **9** | Szenvedélybetegség |  | 1 |
| **10** | Egészségi probléma, egészségkárosodás következménye |  | 1 |
| **11** | Foglalkoztatással kapcsolatos |  | 1 |
| **12** | Anyagi (megélhetési, lakhatással összefüggő) |  | 4 |
| **13** | Ügyintézéssel kapcsolatos |  | 7 |
| **14** | Információkéréssel kapcsolatos | 1 | 8 |
| **15** | Egyéb | 1 | 1 |

A klienskörre általánosságban jellemző, hogy érdekeiket nehezen érvényesítik, a változásokat nehezen fogadják el. Sok esetben nehezen motiválhatók a változásokra. Ezért fontos a jó, bizalmi kapcsolat kiépítése annak érdekében, hogy mélyen a probléma gyökerétől fel lehessen tárni a problémát. A bizalmi kapcsolat kiépítését követően tud a családsegítő a családoknál változást elérni. Klienseik családi összetételének alakulásán látható, hogy egyre jobban felerősödött a gyermekjóléti szolgáltatás a családsegítéssel szemben.

A szolgálatnál gondozásban lévő családok esetében az elsődleges problémát a „család életvitele” adta. Sajnos jellemző a családokra, hogy egyik probléma után felmerül egy újabb ezáltal folyamatos gondozást igényelnek. A következő problémák vannak még jelen:

* gyermeknevelési: 2
* családi kapcsolati konfliktus: 1
* lelki – mentális, pszichiátriai betegség: 1

Fontos hangsúlyozni, hogy ezek a problémák a családoknál nem egyesével, hanem halmozottan fordulnak elő, melyek viszont akadályozzák a család rendes működését, melyből újabbak adódnak.

**Keszthelyi járás területén végzett szakmai tevékenység**

**2019. évben a statisztikai adatok alapján**

**Szolgáltatásban részesülők száma a szakmai tevékenységek alapján** (halmozott adat):

|  |  |  |
| --- | --- | --- |
| **Megnevezés** | **Szakmai tevékenységek** | **Szolgáltatásban részesülők / fő** |
| Információnyújtás | 50 | 19 |
| Segítő beszélgetés | 80 | 18 |
| Tanácsadás | 40 | 19 |
| Ügyintézéshez segítségnyújtás | 21 | 13 |
| Konfliktuskezelés | 3 | 3 |
| Esetkonferencia | 1 | 1 |
| Családlátogatás | 203 | 21 |
| Esetkonzultáció | 33 | 18 |
| Adomány közvetítés | 9 | 5 |

A fenti adatokból látszik, hogy továbbra is a segítő beszélgetés, a tanácsadás, az információnyújtás a leginkább jellemző a gondozás során végzett szakmai munkában. Még az információ nyújtás rövid interakciót jelent az ügyfél és a szakember között, addig a segítő beszélgetés több alkalmas, bizalmon alapuló kapcsolatot jelent.

Jelentős számú a családlátogatások tevékenység, ami azt jelenti, hogy a családokat lakóhelyükön többször, azaz rendszeresen meglátogatják otthonukban. Számos alkalommal történt esetkonzultáció egy-egy gyermek ügyében a jelzőrendszeri tagokkal.

**Nyilvántartott veszélyeztetett kiskorúak száma 2019.**

**Keszthelyi járás területén**

|  |  |  |  |
| --- | --- | --- | --- |
| Okok | | | Érintett gyermekek száma |
| Környezeti főcsoport | nevelési probléma | | 5 |
| szülők, család életvitele (szenvedélybetegség, antiszociális viselkedés) | |  |
| családi konfliktus | |  |
| Szülő(k) betegsége | |  |
| Gyermek családon belüli bántalmazás | fizikai |  |
| lelki |  |
| szexuális |  |
| gyermek elhanyagolása | fizikai |  |
| lelki |  |
| kortárs csoport negatív hatása | |  |
| elégtelen lakáskörülmények | |  |
| kilakoltatás veszélye | |  |
| munkanélküliség | |  |
| Magatartási főcsoport | gyermekintézménybe való beilleszkedési nehézség | |  |
| tankötelezettség elmulasztása | | 1 |
| Egészségügyi főcsoport | fogyatékosság | |  |
| magatartás- vagy tanulási zavar | |  |
| Anyagi főcsoport | | |  |

A gyermek veszélyeztetettségi okok eloszlása a tavalyi évben a következőképpen alakult. Két főcsoport érintett: a környezeti és a magatartási főcsoport. A környezeti főcsoportba sorolásnál a gyermek közvetlen környezete az irányadó, amely hatással lehet életére, fejlődésére. Ebbe a kategóriába tartozik a lakás nem megfelelő állapota, a szülő(k) életviteli problémái (pl. szenvedélybetegség), a betegségből, családi konfliktusból, bántalmazásból, elhanyagolásból adódó veszélyeztetettségek is. A magatartási főcsoport az érintett kiskorú negatív viselkedési formájából vagy szenvedélybetegségéből adódó veszélyeztetettségét foglalja magában. Magatartási főcsoportba 1 gyermek volt sorolható tankötelezettség elmulasztása miatt, míg a környezeti főcsoportba 5 veszélyeztetett gyermek volt sorolható nevelési probléma miatt.

A szolgálatnál ellátott bántalmazott és elhanyagolt kiskorú a Keszthelyi járás területén 2019. évben nem volt, ahogy 2018. évben sem.

**A gyermek veszélyeztetettségének megelőzése**

A Gyvt. 39. § (3) bekezdése feladataként határozza meg a gyermekjóléti szolgálatoknak az **észlelő és jelzőrendszer** működését. A jelzőrendszer tagjai kötelesek egymással együttműködni, és egymást kölcsönösen tájékoztatni a gyermek családban történő nevelkedésének elősegítése, a veszélyeztetettség megelőzése érdekében.

A jelzőrendszer működtetése során elsődleges és hangsúlyos feladatuk az a szervező és koordináló tevékenység, mely során az észlelő- és jelzőrendszer tagjainak, a gyermekekkel hivatásszerűen foglalkozó szakembereknek nyújtanak segítséget, támogatást abban, hogy képesek legyenek feltárni a gyermekeket veszélyeztető tényezőket, az egyéneket, családokat érintő krízishelyzeteket.

**Zalaszentgróti járás területéről érkező jelzések 2019. évben**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | orvos | kórház | védőnő | Köznevelési intézmény | Kisgyermek napközbeni ellátását nyújtók | rendőrség | polgári | önkormányzat, jegyző | gyámhivatal | személyes gondoskodást nyújtó szociális szolgáltatók | összesen |
| Zalaszentgrót | - | - | 16 | 15 | 2 | 6 | - | - | - | 7 | **46** |
| Türje | - | - | 6 | 9 | - | - |  | 1 | 1 | - | **17** |
| Pakod | - | 1 |  | 5 |  | 1 |  | 1 | 1 | - | **9** |
| Zalavég | - | - | - | 1 | - | - | - | - | - | - | **1** |
| Kehidakustány | - | - | - | - | - | 1 | 1 | - | - | - | **2** |
| Sümegcsehi | - | - | - | 1 | - | - | - | - | - | - | **1** |
| Szalapa | - | 1 | - | - | - | - | - | - | - | - | **1** |
| Zalabér | - | - | - | 7 | - | 1 | - | - | - | - | **8** |
| Kisgörbő | - | - | - | 2 | - | - | - | - | - | - | **2** |
| Tekenye | 1 | - | - | - | - | - | - | - | - | - | **1** |
| Zalaszentlászló | - | - | - | - | - | - | - | - | 1 | - | **1** |
| Óhid | - | - | - | - | - | 2 | - | - | - | - | **2** |
| Batyk |  | 1 | 1 | 2 | - | - | - | 1 | - | 1 | **6** |
| **összesen** | **1** | **3** | **23** | **42** | **2** | **11** | **1** | **3** | **3** | **8** | **97** |

A statisztai adatok alapján a jelzőrendszeri tagok 97 esetben tettek jelzést az Intézmény felé. A megtett jelzések 76 %-a, azaz 74 jelzés kiskorúakkal, 0-17 évesekkel kapcsolatosak, míg a 24 %-a, azaz 23 jelzés nagykorú - 18 éves és idősebb - személyekkel kapcsolatos.

2018. évben 96 esetben éltek jelzéssel (75 kiskorúakkal, 0-17 évesekkel kapcsolatosak, míg 21 nagykorú - 18 éves és idősebb - személyekkel kapcsolatos).

A jelzések száma az elmúlt évhez képest nagyságrendileg változatlan.

A 2019. évben megküldött jelzésekben elsősorba következő problémák voltak jelen:

* igazolatlan mulasztások jelentése
* gyermekelhanyagolás
* életvezetési nehézségek

Köznevelési és közoktatási intézmények (bölcsőde, óvoda, iskola)

A megküldött jelzések elsősorban iskolai igazolatlan hiányzásokra irányultak. Első lépésként saját kompetencia határaikon belül próbálják a felmerülő gyermekvédelmi problémákat orvosolni, melyhez az intézményben jelen lévő óvodai és iskolai szociális segítők hathatós segítséget tudnak nyújtani a pedagógusok számára. Amennyiben pedagógiai eszközökkel nem sikerül a gyermek veszélyeztetettségének megelőzése, jelzéssel élnek a Család- és Gyermekjóléti Szolgálat felé.

A köznevelési és közoktatási intézményekben tapasztalt gyermekvédelmi problémák:

* család elhanyagoló magatartása
* válás, különélés okozta problémák
* gyermek agresszív magatartása
* családon belüli bántalmazás
* érzelmi elhanyagolás, depresszió, öngyilkos gondolatok
* igazolatlan hiányzások, mind az iskolákban, mind az óvodákban
* hiányzások, tankötelezettség teljesítése
* szociális érzékenység hiánya
* házirendben leírtak be nem tartása

Az intézmények minden esetben igyekeznek felhívni a szülő figyelmét, illetve szorgalmazzák a szülővel való szorosabb kapcsolattartást, a személyre szabott segítségnyújtást.

Ha egy jelzőrendszeri tag, intézmény nem tudja megoldani saját hatáskörén belül a gyermekvédelmi problémát, minden esetben felveszik a kapcsolatot az illetékes Család- és Gyermekjóléti Szolgálattal, már meglévő hatósági intézkedés esetében pedig a hatósági tevékenységhez kapcsolódó szakmai egységgel. Részt vesznek a Szolgálat által szervezett esetkonferenciákon, esetmegbeszéléseken, szakmaközi megbeszéléseken, illetve az észlelő- és jelzőrendszerrel kapcsolatos szakmai üléseken.

A beszámolóból egyértelműen kiderül, hogy az intézmények szorgalmazzák a jelzőrendszeri tagok együttműködését. A jelzőrendszer tekintetében a legtöbb esetben a Szolgálattal és Központtal tartják a kapcsolatot, melyre vonatkozóan az együttműködést megfelelőnek, hatékonynak találják, azonban a közös munka a gyakori fluktuáció miatt esetenként nehézkessé válik. A beszámolókból kiderül, hogy a köznevelési, közoktatási intézmények pozitívan vélekednek az iskolai szociális segítő jelenlétéről. A leírtak alapján nagy támogatás nyújtanak az oktatók, tanárok számár a felmerülő problémák megoldásában.

Az intézmények által megfogalmazott javaslatok célok:

* az iskolai hiányzások óraszámának mérséklése
* konfliktuskezelés és prevenció
* iskolai szociális segítő magasabb óraszámban való segítségére való igény
* felelősségteljes szülői magatartás kialakításában való segédkezés témájának fontossága
* agresszió- és problémakezelés fontossága.

A védőnői hálózat által tapasztalt gyermekvédelmi problémák:

* szülői felelősség hiánya, kötelezettségek elhanyagolása
* szülők értelmi fogyatékossága, illetve gyenge értelmi képessége miatti gyermek és magzat elhanyagolása
* tetvesség
* jövedelem nem megfelelő beosztása, prioritások nem megfelelő ismerete, állandó munkavállalás szorgalmazása
* a Szolgálatnál történt több személyi változás miatt nehéz a családok és a hozzájuk tartozó családsegítő nyomon követése.

Védőnői hálózattal személyes és telefonos kapcsolattartás egyaránt megvalósul. A beszámolóból kiderül, hogy a védői hálózat hasznosnak tartja a gyermekekkel kapcsolatos esetmegbeszéléseket, esetkonferenciákat, szakmaközi megbeszéléseket.

A háziorvosok által tapasztalt gyermekvédelmi problémák:

* elhanyagolás
* családon belüli erőszak.

A háziorvosok is megfelelőnek tartják az együttműködést, viszont véleményük szerint a személyes találkozások, egyeztetések számát növelni lehet.

A rendőrség kapcsolattartása mind a Szolgálattal, mind a Központtal megfelelő, az együttműködés hatékony.

Tapasztalt gyermekvédelmi problémák:

* családon belüli erőszak (bántalmazás)
* gyermek elhanyagolása
* szülők közötti konfliktus, melynek a gyermek szemtanúja.

A beszámoló alapján a rendőrség példaértékűnek tartja az Intézménnyel történő kapcsolattartást. Fontos, hogy a kialakított kapcsolat fennmaradjon a hatékony jelzőrendszeri munka érdekében.

Települési Önkormányzatok:

A beszámoló alapján a településeken a jelzőrendszer jól működik, ami lehetővé teszi azon szakemberek együttműködését, akik bárhol, bármilyen formában kapcsolatba kerülnek gyermekekkel. A különböző szakemberek a segítő tevékenység során, a maguk területén ellátva feladataikat, egymással konzultálva, egymással munkáját megismerve, támogatva és ezt kiegészítve dolgoznak a közöl cél érdekében.

A heti fogadóóráknak köszönhetően a kliensek könnyen fel tudják venni a kapcsolatot a családgondozóval és segítséget kérhetnek problémáik megoldásában.

Zala Megyei Pedagógiai Szakszolgálat Zalaszentgróti Tagintézménye:

A beszámoló alapján a Család- és Gyermekjóléti Szolgálat és a Pedagógiai Szakszolgálat közötti kapcsolat konstruktív, eredményes. A közös kliensek esetében szükséges szerinti alkalommal esetkonzultációkra kerül sor a családokban nevelkedő gyermekek érdekében. A két intézmény közti kommunikációt megkönnyíti, hogy a Család- és Gyermekjóléti Szolgálat és a Pedagógiai Szakszolgálat azonos épületben működnek. Ennek kapcsán a közvetlen, azonnali esetmegbeszélésekre is lehetőség van.

**Keszthelyi járás területéről érkező jelzések 2019. évben:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | orvos | védőnő | óvoda | iskola | rendőrség | pártfogó felügyelő | polgári | önkormányzat | gyámhivatal | központ | összesen |
| Zalacsány | - | 1 | - | 1 | 1 | - | 1 |  |  |  | **4** |
| Felsőpáhok | - | 1 | - | - | 1 | - | 1 | - | - | 1 | **4** |
| Nemesbük | - | - | - | - | - | - | - | - | - | - | **-** |
| Zalaköveskút | - | - | - | - | - | - | - | - | - | - | **-** |
| Ligetfalva | - | - | - | - | - | - | - | - | - | - | **-** |
| **Összesen** | **-** | **2** | **-** | **1** | **2** | **-** | **2** | **-** | **-** | **1** | **8** |

2019. évi jelzőrendszeri beszámoló és statisztikai adatok alapján a jelzőrendszeri tagok 8 esetben tettek jelzést Intézményünk felé. A megtett jelzések mind kiskorúakkal, 0-17 évesekkel kapcsolatosak 2018 évben 22 esetben éltek jelzéssel (18 kiskorúakkal, 0-17 évesekkel kapcsolatosak, míg 4 nagykorú -18 éves és idősebb- személyekkel kapcsolatos).

A 2019. évben megküldött jelzésekben elsősorba következő problémák voltak jelen:

* igazolatlan mulasztások jelentése
* fiatalkorú várandósság
* gyermekelhanyagolás
* életvezetési nehézségek.

Ha egy jelzőrendszeri tag, intézmény nem tudja megoldani saját hatáskörén belül a gyermekvédelmi problémát, minden esetben felveszik a kapcsolatot az illetékes Család- és Gyermekjóléti Szolgálattal, már meglévő hatósági intézkedés esetében pedig a hatósági tevékenységhez kapcsolódó szakmai egységgel.

A beszámolóból egyértelműen kiderül, hogy az intézmények szorgalmazzák a jelzőrendszeri tagok együttműködését. A jelzőrendszer tekintetében a legtöbb esetben a Szolgálattal és Központtal tartják a kapcsolatot, melyre vonatkozóan az együttműködést megfelelőnek, folyamatosnak találják, azonban a közös munka a gyakori fluktuáció miatt esetenként nehézkessé válik.

A jelzőrendszeri tagok által megfogalmazott javaslatok, célok:

* aktívabb kommunikáció a jelzőrendszeri tagok között, a személyes találkozások száma kevés
* életvezetési tréningek
* pszichológus minél könnyebb és ingyenes elérhetősége
* családsegítő személyének változása esetén a jelzőrendszeri tagok tájékoztatása
* rendőrséggel kapcsolatosan az együttműködés javítása, szélesebb körű tájékoztatás, sűrűbb kapcsolattartás.

**A veszélyeztetettséget észlelő jelzőrendszeri tagok írásos beszámolóiból levont következtetések:**

A Zalaszentgróti Szociális, Család- és Gyermekjóléti Szolgálat tevékenysége 2 járás területére esik: a Zalaszentgróti járás területén 20 településen, a Keszthelyi járás területén pedig 5 településen vannak jelen. A két járás lakosság összetétele, problémái nagy különbözőséget mutatnak, ezáltal jelzőrendszer által jelzett problémákban és azok kezelésében is különbség figyelhető meg.

A Szolgálat minden évben február 28-ig megtartja az éves Gyermekvédelmi Tanácskozást, melyen a jelzőrendszer tagjaival együtt értékelik az elmúlt évet, illetve az elkövetkező időszakra megfogalmazzák stratégiai beavatkozásaikat a gyermekek helyzetének javítása érdekében. A Szolgálat az éves szakmai tanácskozást is két helyszínen, a járásoknak megfelelően Zalacsányban és Zalaszentgróton tartotta.

Fontosnak tartják a már meglévő és kialakított kapcsolataikat. A Szolgálat továbbra is felhívja a figyelmet a jelzések időben történő megtételére. Hangsúlyt fektetnek a megfelelő kommunikációra (formális, informális módon), team munkára, a kompetencia határok tiszteletbe tartására és a felelősség vállalás kérdésére. A jelzőrendszeri tagok által megfogalmazott problémákra közösen keresik a megoldásokat. A jelzőrendszeri tagok együttműködési kötelezettségéről elmondható, hogy azt komolyan veszik, a Szolgálat esetmegbeszélésein, esetkonferenciáin, konzultációin mindig részt vesznek. Kiemelendő, hogy jelen van a háziorvos, védőnő, valamint a rendőrség képviselője is az őket érintő esetmegbeszéléseken, esetkonferenciákon. A Szolgálat kapcsolattartásáról elmondható, hogy jelzőrendszeri tagjaik szoros együttműködésben dolgoznak elsősorban a területért felelős családsegítővel, valamint jelzőrendszeri felelőssel. A jelzőrendszeri tagok jól bevonhatók a segítő munkába, együttműködnek az intézmény szakembereivel. A segítő munka érdekében akár telefonon, akár személyesen is felveszik a kapcsolatot a családsegítőkkel.

**A Szolgálat munkatársai szorosan együttműködnek, a jelzőrendszeri tagjaikkal, akik munkájukat egyértelműen pozitívan ítélték meg a kiküldött kérdőívek alapján.**

1. ***Család- és Gyermekjóléti Központ***

**A Család és Gyermekjóléti Központ biztosításának módja, működésének tapasztalatai**

A **Család- és Gyermekjóléti Központ** olyan, a járásszékhely településen működő gyermekjóléti szolgálat, amely az **általános szolgáltatási feladatain** túl a gyermek családban nevelkedésének elősegítése, a gyermek veszélyeztetettségének megelőzése érdekében egyéni és csoportos **speciális szolgáltatásokat, programokat** nyújt, valamint a gyermekvédelmi gondoskodás keretébe tartozó **hatósági intézkedésekhez kapcsolódó tevékenységet** lát el és **szakmai támogatást** nyújt az ellátási területen működő gyermekjóléti szolgálatok számára.

A **Család- és Gyermekjóléti Központ** az Alapító okiratban rögzített szolgáltatások nyújtása útján a gyermekek ellátását, gondozását, testi, szellemi, lelki fejlődését a szülők, gondozók intenzív támogatásának biztosításával nyújtja **a szociális munka eszköztárának alkalmazásával** a gyermekek törvényben foglalt jogainak érvényesítéséhez, a szülői kötelességek teljesítéséhez, a gyermekek veszélyeztetettségének megelőzéséhez és megszüntetéséhez.

**A biztosított szolgáltatások formái, köre:**

* általános gyermekjóléti szolgáltatások,
* a családsegítés keretében végzett tevékenységek,
* szervezési, szolgáltatási, gondozási feladatok,
* speciális gyermekjóléti szolgáltatások,
* hatósági tevékenységet előkészítő feladatok,
* szakmai támogatást nyújtó feladatok
* szociális diagnózis készítése
* óvodai- iskolai szociális segítő tevékenység.

Zalaszentgróton a Gvvt. rendelkezései alapján 1998 óta biztosítja az önkormányzat a gyermekjóléti szolgáltatást. A Zalaszentgróti Szociális, Család- és Gyermekjóléti Központnál működő Család- és Gyermekjóléti Központ szakmai egysége a 2016-ban bekövetkezett strukturális változások alapján látja el feladatait. Így a gyermekvédelmi gondoskodás körébe tartozó hatósági intézkedéssel érintett családok/gyermekek eseteivel foglalkozik, továbbá a kötelezően ellátandó speciális szolgáltatásokat biztosítja. A védelembe vett gyermekek és családjuk gondozása, valamint a családjából kiemelt gyermekek családjában törtnő visszakerülésének segítése az esetmenedzserek részéről tervezett, komplex tevékenységként valósul meg. Tehát a gyermek(ek) veszélyeztetettségének megszüntetése érdekében az esetmenedzserek különböző szolgáltatásokhoz, ellátásokhoz delegálják a családokat. A védelembe vételi javaslatban, ill. az ehhez kapcsolódó egyéni gondozási nevelési tervben – probléma függvényében – amennyiben szükséges pszichológushoz, nevelési tanácsadóba (Keszthely),gyermekpszichiátriára (Zalaegerszeg), pszichiátriai (Zalaegerszeg) és mentálhigiénés gondozóba, jogászhoz, családterápiára és átmeneti gondozást biztosító intézménybe delegálják a klienseket.

A gondozási folyamat során a segítő folyamatba bevont szakemberek elsősorban a Család- és Gyermekjóléti Központ szolgáltatásaihoz köthetők. Azaz problémamegoldást a családterapeutáik, a pszichológusuk, a jogászuk, az óvodai-iskolai szociális munkásaik segítik. Természetesen nem csak intézményen belül veszik igénybe szakemberek segítségét, amennyiben szükséges, más intézmények szolgáltatásaihoz delegálják az érintett családokat, gyermekeket. A hatósági intézkedéssel érintett segítő munka során jó munkakapcsolat alakult ki a helyi és a keszthelyi gyámhivatallal, továbbá a pártfogó felügyelővel, gyermekjogi képviselővel is.

Összességében elmondható, hogy a bevont szakemberekkel (pl. gyermekvédelmi gyám, gyermekotthoni nevelő, pedagógus, védőnő, rendőrség stb.) eredményesen tudtak együttműködni az esetmenedzserek. Az esetmenedzser felkérésre javaslatot készít a gyermek megelőző pártfogásának mellőzésére, elrendelésére, fenntartására, megszüntetésére. A bűnismétlés megelőzése, és ezen keresztül a további bűnelkövetés megelőzése érdekében együttműködik a pártfogó felügyelői szolgálattal és a megelőző pártfogó felügyelővel.

**Speciális gyermekjóléti szolgáltatásaik** a kapcsolattartási ügyeletet, a gyermekvédelmi jelzőrendszeri készenléti szolgálat (készenléti telefon), utcai szociális munka, az óvodai-iskolai szociális segítő tevékenység. További elérhető szolgáltatásaik a pszichológai tanácsadás, jogi tanácsadás és a családkonzultáció/családterápia. Szakembereik a családi konfliktusok megoldásának elősegítése, különösen a válás, gyermekelhelyezés, kapcsolattartási problémák esetében, illetve egyéb életvezetési, szociális nehézségek kezelése érdekében nyújtják szolgáltatásaikat, azaz a pszichológusi tanácsadást, a családterápia/családi konzultációt biztosítanak az igénybevevők részére.

Az esetmenedzselés során felmerülő **hiányzó ellátás/szolgáltatás** továbbra is elsősorban a **felnőtt és gyermek pszichiátriai ellátás, a fogyatékos**, illetve a **pszichés problémákkal** küzdő gyermekek számára **megfelelő oktatási-nevelési intézmények** és ehhez kapcsolódóan a bentlakást biztosító intézmény lehetősége.

**A Család és Gyermekjóléti Központ**

**személyi és tárgyi feltételeinek biztosítása a 2019. évben**

***Az Intézmény személyi feltételeinek alakulása a 2019. évben***

A 2019. évben a Zalaszentgróti járás 20 településén a Család- és Gyermekjóléti Központ **5,5 főállású munkatársa** végezi - a speciális szolgáltatásokat megbízási jogviszonyban nyújtó szolgáltatók segítségével - a gyermekvédelmi tevékenységeket. A Család és Gyermekjóléti Központban végzett gyermekvédelmi, szociális segítő munka komplex szakmai ismereteket igénylő feladat. Az itt dolgozók a gyermekek sorsát befolyásoló, azt meghatározó tevékenységeket végeznek, döntéseket készítenek elő magas szakmai színvonalon és felelősségteljesen. Javaslataikat, környezettanulmányaikat elsősorban a hatósági intézkedéseket hozó, döntéshelyzetben lévő Járási Hivatalok munkatársai részére, valamint anyagaikat a Bíróságokhoz, a Kormányhivatalok, a Szociális és Gyermekvédelmi Főigazgatóság meghatározott szakmai egységeihez, valamint Területi Gyermekvédelmi Szakszolgálatokhoz juttatják el.

|  |  |  |  |
| --- | --- | --- | --- |
| ***Munkakör*** | ***Alkalmazás módja*** | ***Végzettség*** | ***Ellátási területe*** |
| **Család és Gyermekjóléti Központszakmai irányítója, járási jelzőrendszeri tanácsadó** | 8 óra közalkalmazott | **szociális munkás** | A járás területe |
| **esetmenedzser** | 8 óra közalkalmazott | **szakvizsgázott szociális munkás** | Zalaszentgrót, Zalabér, Zalavég, Batyk, Pakod, Dötk, Sénye, Zalaszentlászló, Kallósd, Kehidakustány |
| **esetmenedzser** | 8 óra  közalkalmazott | **szociális munkás** | Zalaszentgrót, Tekenye, Türje, Szalapa, Mihályfa, Óhid, Sümegcsehi, Kisvásárhely, Kisgörbő, Nagygörbő, Döbröce |
| **szociális diagnózist készítő esetmenedzser** | 8 óra közalkalmazott | **szociálpedagógus** | A járás területe |
| **óvodai- iskolai szociális segítő** | 8 óra  közalkalmazott | **szociális munkás** | A járás területén működő óvodák, iskolák |
| **óvodai- iskolai szociális segítő** | 4 óra  közalkalmazott | **szociálpedagógus** | A járás területén működő óvodák, iskolák |
| **tanácsadó**  **megbízási szerződés** | GYK/182-1/2019.  GYK/231-1/2017.  GYK/153-3/2016. | **pszichológus,**  **jogász,**  **család- és pár terapeuta** | A járás területe |

A hatósági intézkedésekkel érintett ügyekkel **két esetmenedzser** foglalkozott a tavalyi évben, akik az intézményi munkamegosztás szerint, a védelembe vett, nevelésbe vett gyermekek esetében a szociális segítő munkát is végeznek, szerveznek és koordinálnak. A hatósági intézkedésekre, ill. a hatósági eljárások megindítására vonatkozó javaslatot – kivételt képezhet az, amikor a szolgálat súlyos veszélyeztetettséget észlelve közvetlenül tesz javaslatot hatósági intézkedésre a gyámhivatal felé (ideiglenes hatályú elhelyezés) – az esetmenedzser teszi meg.

Az esetmenedzserek leterheltsége a tavalyi évben is elég nagy volt, a jogszabályban előírt maximális létszámhoz közeli gyermekszámmal dolgoztak. Így esetmenedzserenként havi szinten 45-50 fő gyermek, illetve azok szüleinek segítése valósul meg. Azonban a leterheltség nemcsak a magas esetszámban bontakozott ki, hanem az esetek súlyossága is megkívánta a szakemberek magas fokú odafigyelését.

**Óvodai-iskolai szociális segítő tevékenységet** a 2019. évben már sikerült a törvényi kötelezettségnek eleget téve két fővel ellátni. A járásban tanuló gyermekek létszáma alapján 1,5 fő szakember biztosítása a kötelező létszám, melynek eleget téve 2019-től biztosított volt a két szakember jelenléte a járás oktatási, nevelési intézményeiben. A szolgáltatást 17 intézményben látják el a járás területén.

**Szociális diagnózist felvevő esetmenedzser** alkalmazása 2019. januárjától normatív támogatás alapján történik, mely szerint központonként 1 fő végzi ezt a feladatot. Az év elején megbízási szerződés alapján tudtuk elindítani a kötelező feladatot, majd áprilistól sikerült a feladatellátást közalkalmazotti státuszban megoldani.

***Az Intézmény tárgyi feltételeinek alakulása a 2019. évben***

A **Család- és Gyermekjóléti Központ**, valamint a **Család- és Gyermekjóléti Szolgálat** változatlanul a volt Gimnázium épületében, az intézmény telephelyén (8790 Zalaszentgrót, a Batthyány u. 15.) található meg a GESZ munkatársaival együtt 2014. májusa óta.

Az akadálymentesített épületben a két szolgáltatás számára rendelkezésre álló helyiségek: 2 irodahelyiség – dolgozói szoba, 1 szakmai vezetői szoba, 1 fogadószoba, 1 csoportszoba, váróhelyiség a folyosón, valamint a GESZ munkatársaival közös használatban konyha, 3 mosdó férfi/női, valamint egy akadálymentesített.

**A telephely** irodahelységeit a Zalaszentgrót Város Önkormányzatával kötött bérleti szerződés alapján használja a két szakmai egység, a társulást alkotó önkormányzatok fogadóórák megtartására ingyen biztosítanak helyet a családsegítők és az esetmenedzserek számára.

**A szolgálati autó** maximális kihasználtsággal működött 2019-ben is. Indokolt esetben előzetes engedély alapján a saját gépkocsi használata is szükségessé vált főként az óvodai- iskolai szociális segítő számára a kis települések közti közlekedés miatt. A gépkocsi használat mellett jellemző a távolsági autóbusz használata is.

Az intézmény a Központ munkatársai közül 1 fő részére biztosította a munkahelyre történő bejáráshoz a bérletet, 2 fő számára pedig munkába járáshoz térít üzemanyag költséget.

**A Központ szolgáltatásait igénybe vevő személyek száma**

**Zalaszentgrót város közigazgatási területén**

A tavalyi év során is voltak, akik a központot személyesen keresték fel és kértek segítséget az ügyintézésben, tanácsot, információt és voltak, akiket az esetmenedzser keresett fel otthonában pl. környezettanulmány elkészítésének céljából.

**Rendszeresen** 90 fő vette igénybe a 2019. év folyamán a központ szolgáltatásait, mely esetekben jogerős hatósági intézkedésben érintett, esetmenedzseri tevékenység történt. A 2018-as évhez képest a nyilvántartásukban lévő személyek száma 29 fővel emelkedett.

**A Központ szolgáltatásait igénybe vevő személyek száma**

**Zalaszentgrót járás közigazgatási területén**

**Rendszeresen** 303 fő vette igénybe rendszeresen a 2019. év folyamán a központ szolgáltatásait, mely esetekben jogerős hatósági intézkedésben érintett, esetmenedzseri tevékenység történt. A 2018-as évhez képest a nyilvántartásukban lévő személyek száma 49 fővel nőtt.

**Esetmenedzseri munka bemutatása**

**a hatósági intézkedésre tett javaslatok**

**Zalaszentgrót város közigazgatási területén**

|  |  |  |  |
| --- | --- | --- | --- |
| **Sor-szám** | **Hatósági intézkedés** | **Hatósági intézkedésekre tett javaslatok száma (db)** | |
| **összes javaslat száma** | ebből előző évről áthúzódó esetek száma |
| 1. | Védelembe vétel | 15 | 1 |
| 2. | Megelőző pártfogás | - | - |
| 3. | Ideiglenes hatályú elhelyezés | - | - |
| 4. | Nevelésbe vétel | 10 | - |
| 5. | Családba fogadás | 5 | - |
| 6. | A gyermek gondozási helyének megváltoztatása | 7 | - |
| 7. | A gyermek után járó családi pótlék természetbeni formában történő nyújtása | - | - |
|  | **Összesen** | **37** | **1** |

**Védelembe vétel:**

2019. évben hatósági intézkedés keretében védelembe vételre 15 gyermek ügyében tettek javaslatot. Ez lényeges növekedést (11 fővel több) mutatott a 2018. évhez képest. Itt több esetben nem került sor a hatósági intézkedés, a védelembe vétel elrendelésére, azonban alapellátás keretében az együttműködés folytatódott a Szolgálat bevonásával.

**Megelőző pártfogásra/ideiglenes hatályú elhelyezésre/nevelésbe vételre** az év során Zalaszentgrót városában nem került sor.

**Nevelésbe vételi** javaslatra a felülvizsgálatok kapcsán került sor, a gyermekek esetében a hatósági intézkedések fennmaradtak, engedélyt kaptak a gyermekek, hogy szünetek alkalmával hazalátogathattak.

**Esetmenedzseri munka bemutatása hatósági intézkedésre tett javaslatok**

**a Zalaszentgrót járás közigazgatási területén**

|  |  |  |  |
| --- | --- | --- | --- |
| **Sor-szám** | **Hatósági intézkedés** | **Hatósági intézkedésekre tett javaslatok száma (db)** | |
| **összes javaslat száma** | ebből előző évről áthúzódó esetek száma |
| 1. | Védelembe vétel | 39 | 1 |
| 2. | Megelőző pártfogás | 10 | - |
| 3. | Ideiglenes hatályú elhelyezés | 10 | - |
| 4. | Nevelésbe vétel | 27 | - |
| 5. | Családba fogadás | 18 | - |
| 6. | A gyermek gondozási helyének megváltoztatása | 9 | - |
| 7. | A gyermek után járó családi pótlék természetbeni formában történő nyújtása | - | - |
|  | **Összesen** | **113** | **1** |

**Védelembe vétel:**

Az év során 39 gyermeket érintően került sor védelembe vételi javaslat megküldésére a Gyámhivatal felé a Zalaszentgrót járás területén. A javaslatok közül 4 esetben nem került sor a védelembe vétel elrendelésére, melyet az esetmenedzser sem javasolt. A javaslatokat az alábbi okok tették indokolttá: gyermeknevelési nehézségek, életviteli problémák, lakhatási bizonytalanság, párkapcsolati bizonytalanságok, mentális problémákkal küzdő szülők/gyermekek, párkapcsolati bizonytalanságok, magatartásproblémás gyermek, bűnelkövetéssel való gyanúsítás, deviáns magatartás, tankötelezettség nem teljesítése, óvodai mulasztás, korai gyermekvállalás.

A védelembe vétel elrendelését követően az esetmenedzserek elkészítették a családi/egyéni gondozási-nevelési terveket, amelybe a szolgálat területileg illetékes családsegítőjét is bevonták, akivel az év során rendszeresen konzultáltak és közös családlátogatást tettek számos alkalommal. A tavalyi évben a hatósági intézkedésre tett javaslatok számába kisebb emelkedés mutatkozott, több gyermeket érintően indult hatósági intézkedés.

**Megelőző pártfogás:**

Az elmúlt év során megelőző pártfogásra 10 gyermek esetében tettek javaslatot annak érdekében, hogy a gyermek az általa elkövetett bűncselekményt ismételten ne kövesse el, tanuljon abból, próbálja életét a társadalmilag elvárható mederben tartani.

**Ideiglenes hatályú elhelyezés:**

1 gyermek esetében került sor az ideiglenes hatályú elhelyezésre, az anya életvitele, lakhatási problémái, illetve a hanyag, nem törődőm viselkedése ismeretében. 4 gyermek esetében tettek javaslatot, ahol bűnelkövetés miatt a szülő börtönbe került, támogató családtag viszont nem volt a családban. 5 gyermek esetében a szülők nem megfelelő életvitele, gyermekneveléshez való hozzáállása és a nem megfelelő körülmények indokolták az ideiglenes hatályú elhelyezést. A tavalyi évhez képest az ideiglenes hatályú elhelyezésre tett javaslatok számában kisebb emelkedés mutatkozott.

**Nevelésbe vétel/fenntartás:**

**27 gyermeket** érintően tettek javaslatot az esetmenedzserek nevelésbe vételre, vagy annak fenntartására a tavalyi év során a járás területén élő kiskorú gyermekek köréből. A nevelésbe vételi javaslatra a szülők nem megfelelő életvitele, családi konfliktusok miatt került sor, valamint a szülő lemondott gyermeke neveléséről pszichés problémák, illetve az alkoholizmus miatt. Az intézménybe került fiatalabb korú gyermekek később nevelőszülőkhöz kerülhettek.

Az esetmenedzserek a gyermekek családból való kikerülését követően is rendszeresen tartottak kapcsolatot a szülőkkel, falugondnokkal, valamint a gyermekvédelmi gyámjával. A szülők nagyrészt élnek kapcsolattartási jogukkal. Előfordult, hogy az ünnepek közeledtével lehetőségük volt 1-2 napra hazahozni is a gyermeket. Az esetmenedzserek, valamint a szakmai vezető a gyermekek itthon tartózkodása idején látogatás tett a családnál annak érdekében, hogy lássa a hazalátogató gyermek saját családjába miként tud beilleszkedni, a felmerülő problémákat helyben lehessen megoldani, illetve a gyermek hazagondhatósága érdekében tapasztalattal rendelkezzen a gyermek itthoni tartózkodása körülményeiről. A gyermekek hazalátogatásának időpontjai általában hétvégékre vagy ünnepnapokra (karácsony, húsvét stb.) estek.

**Családba fogadás:**

**18 főt** érintően készítettek családba fogadás ügyében környezettanulmányt az esetmenedzserek a gyámhatóság felé. Az esetek többségében a nagyszülő vagy családtag látta el a gyámi feladatokat. A családba fogadások száma az elmúlt években fokozatos emelkedést mutat. A tavalyi évhez képpest ismét 5 gyermek került családba fogadással elhelyezésre.

**Gyermek után járó családi pótlék természetbeni formában történő nyújtása:**

A tavalyi évben erre az esetmenedzserek nem tettek javaslatot.

**Esetmenedzseri munka bemutatása**

**hatósági intézkedéshez kapcsolódó tevékenységek tükrében**

**Zalaszentgrót város közigazgatási területén**

|  |  |  |
| --- | --- | --- |
| **Tevékenység** | **Hatósági intézkedésekhez kapcsolódó tevékenységek száma**  **(esetszám)** | **Hatósági intézkedésekhez kapcsolódó tevékenység keretein belül ellátott kiskorúak száma (fő)** |
| Szociális segítő tevékenység | 129 | 36 |
| Esetkonferencián részvétel | 13 | 9 |
| Első védelembe vételi tárgyaláson részvétel | 2 | 2 |
| Felülvizsgálati tárgyaláson való részvétel – nevelésbe vétel | 18 | 10 |
| Felülvizsgálati tárgyaláson való részvétel – védelembe vétel | 14 | 16 |
| Családlátogatás | 185 | 36 |
| Környezettanulmány készítése önállóan | 9 | 17 |
| **Összesen** | **357** | **126** |

**Esetkonferencián részvétel:**

A járási jelzőrendszeri tanácsadó/szakmai vezető és az esetmenedzserek mind a központ által, mind a szolgálat által szervezett esetkonferenciákon részt vettek. Zalaszentgróton **13 alkalommal** került sor esetkonferenciára a Család- és Gyermekjóléti Központ szervezésében, amely **9 kiskorút érintett**.

Zalaszentgróton az észlelő- és jelzőrendszer tagjaival – az oktatási intézmények pedagógusaival (iskola, óvoda), a védőnőkkel, a gyermekorvosokkal, a rendőrséggel – rendszeresen/aktuálisan megtörténik az információ/tapasztalatcsere, az esetkonferenciákon való részvételt ők is fontosnak ítélték és igyekeztek az azon való megjelenésnek eleget tenni. Egyéb elfoglaltság esetén írásban tájékoztatták a Család- és Gyermekjóléti Központot a gyermek/ek helyzetéről, véleményükről.

**Családlátogatás:**

Az esetmenedzserek **185 alkalommal 36 kiskorút érintően** tettek családlátogatást a településen az év során a kliensek lakóhelyén. A Zalaszentgróton tett családlátogatások zömére egyedül mentek a munkatársak, a városrészben pedig általában a szolgálat családsegítőjével közös családlátogatásra került sor nagyobb számban.

**Környezettanulmány készítése:**

Az év során **9 db** környezettanulmányt **készített** az esetmenedzser **17 kiskorút érintően**.

Környezettanulmány készítésére a gyámhatóság kérte fel a központot, pl. családba fogadási ügyek felülvizsgálatának kapcsán, illetve lakhatást, lakókörnyezetet, egyéb személyek nevelési alkalmasságát érintő kérdések kapcsán.

**Esetmenedzseri munka bemutatása**

**hatósági intézkedéshez kapcsolódó tevékenységek tükrében a**

**Zalaszentgróti járás közigazgatási területén**

|  |  |  |
| --- | --- | --- |
| **Tevékenység** | **Hatósági intézkedésekhez kapcsolódó tevékenységek száma**  **(esetszám)** | **Hatósági intézkedésekhez kapcsolódó tevékenység keretein belül ellátott kiskorúak száma (fő)** |
| Szociális segítő tevékenység | **527** | **129** |
| Esetkonferencián részvétel | **39** | **45** |
| Első védelembe vételi tárgyaláson részvétel | **17** | **25** |
| Felülvizsgálati tárgyaláson való részvétel – nevelésbe vétel | **43** | **42** |
| Felülvizsgálati tárgyaláson való részvétel – védelembe vétel | **55** | **50** |
| Családlátogatás | **656** | **133** |
| Környezettanulmány készítése önállóan | **41** | **78** |
| **Összesen** | **1378** | **502** |

**Esetkonferencián részvétel:**

A járási jelzőrendszeri tanácsadó/szakmai vezető és az esetmenedzserek mind a központ által, mind a szolgálat által szervezett esetkonferenciákon részt vettek. A központ által szervezetten a járás területén **39 alkalommal** került sor esetkonferenciára, amely **45 kiskorút érintett**.

Az esetkonferenciákon a családon kívül, a gyermekeket körülvevő szakemberek, az oktatási intézmények pedagógusaival (iskola, óvoda), a védőnőkkel, a gyermekorvosokkal, a rendőrséggel rendszeresen/aktuálisan megtörténik az információ/tapasztalatcsere, az esetkonferenciákon való részvételt ők is fontosnak ítélték és igyekeztek az azon való megjelenésnek eleget tenni. Azon esetben, ahol valamilyen hivatalos elfoglaltság miatt nem tudtak eleget tenni a szakemberek a megjelenésnek, ott megtörténtek a telefonos információcserék, illetve írásos tájékoztatás megküldése is megtörtént a távolmaradók részéről.

**Családlátogatás:**

Az esetmenedzserek **656 alkalommal, 133 kiskorút érintően** tettek családlátogatást a településeken az év során. A családlátogatások alkalmával egyedül vagy a szolgálat családsegítőjével közös családlátogatásra került sor. A tavalyi évhez képest magasabb számban történt személyes megkeresés a kliensek lakóhelyén annak érdekében, hogy a családban felmerülő problémákat helyben, saját lakóhelyükön tudjuk felmérni, melyre a megfelelő megoldások kidolgozásában, azok megoldásában tudjunk segítséget nyújtani a családok számára.

**Környezettanulmány készítése:**

Az év során **41 db környezettanulmányt** készítettek a központ esetmenedzserei, ami **78** kiskorút érintett. A hatóságok részéről a környezettanulmányok számában erős növekedés mutatkozik már a 2017. évtől folyamatosan, elmondható, hogy számuk évről évre a duplájára nő. A környezettanulmányok nagy része a családba fogadás kapcsán, annak felülvizsgálata miatt, illetve gondnoksági ügyekben kerül intézményünkhöz.

**Esetmenedzseri munka bemutatása,**

**hatósági intézkedés nyomán gondozott kiskorúak**

**Zalaszentgrót város közigazgatási területén**

|  |  |  |  |  |  |  |
| --- | --- | --- | --- | --- | --- | --- |
|  | **Védelembe vett** | **Ideiglenes hatállyal elhelyezett** | **Nevelésbe vett** | **Utógondozás, szakellátásból kikerült** | **Összesen** | **Ebből lány** |
| Összes érintett száma (fő) | **12** | **1** | **5** | **7** | **25** | 7 |
| Ebből: 0-2 év | 0 | 1 | 0 | 2 | **3** | 2 |
| 3-5 év | 2 | 0 | 0 | 1 | **3** | 0 |
| 6-13 év | 5 | 0 | 1 | 2 | **8** | 5 |
| 14-18 év | 5 | 0 | 4 | 2 | **11** | 6 |
| Összes érintettből lány | 7 | 1 | 1 | 3 | 8 |  |

**Védelembe vétel:**

Az év során 12 esetben került sor védelembe vételi javaslat/védelembe vétel fenntartásával a hatósági intézkedés elrendelésének. A hatósági intézkedés után a gyámhatóság által meghozott új határozattal egy új gondozási terv elkészítését követően indult meg a segítő, koordináló munka. A tavalyi évhez képest változást nem mutat a statisztika, így a védelembe vétel elrendelése tavalyi évben 10 főről kis mértékben, 2 fővel emelkedett.

A javaslatokat az alábbi okok tették indokolttá: iskolai és óvodai mulasztás, beilleszkedési nehézség, gyermeknevelési nehézség, életiviteli problémák, párkapcsolati bizonytalanságok.

Zalaszentgróton az oktatási intézmények pedagógusaival (iskola, óvoda), a védőnőkkel, a gyermekorvosokkal, a rendőrséggel rendszeresen / aktuálisan megtörténtek az információ/ tapasztalatcserék és az esetkonferenciákon való részvételt a jelzőrendszer tagjai is fontosnak ítélték és igyekeztek az azon való megjelenésüknek eleget tenni.

**Ideiglenes hatályú elhelyezés /Nevelésbe vétel/Utógondozás:**

Az év során 1 esetben volt szükség ideiglenes hatályú elhelyezésre, egy 3 hónapos kisbaba esetében, az anya nem megfelelő életvitele miatt a nevelésbe vételi javaslat megtételére Zalaszentgrót városában. A tavalyi évhez képest a nevelésbe vett gyermekek száma a felére csökkent, itt több gyermek került sikeresen hazagondozásra. 7 kiskorú tekintetében a családban történt változások miatt a gyámhatóság a gyermekek hazaadhatóságáról döntött, így Zalakoppány városrészbe hazakerültek a gyermekek.

**Esetmenedzseri munka bemutatása,**

**hatósági intézkedés nyomán gondozott kiskorúak**

**Zalaszentgrót járás közigazgatási területén**

**Hatósági intézkedés nyomán gondozott kiskorúak száma korcsoportok szerint:**

|  |  |  |  |  |  |  |
| --- | --- | --- | --- | --- | --- | --- |
|  | **Védelembe vett** | **Ideiglenes hatállyal elhelyezett** | **Nevelésbe vett** | **Utógondozás, szakellátásból kikerült** | **Összesen** | **Ebből lány** |
| Összes érintett száma (fő) | 53 | 4 | 41 | 9 | 107 | 51 |
| Ebből: 0-2 év | 5 | 2 | 3 | 2 | 12 | 6 |
| 3-5 év | 6 | 0 | 5 | 1 | 12 | 4 |
| 6-13 év | 22 | 2 | 16 | 2 | 42 | 17 |
| 14-18 év | 20 | 0 | 17 | 4 | 38 | 21 |
| Összes érintettből lány | 24 | 3 | 23 | 1 | 51 |  |

A hatósági intézkedés nyomán gondozott kiskorúak számában a tavalyi évhez képest lényegi változás nem történt. Az esetszámok kisebb változásokkal, de összességében megegyeznek a tavalyi évben keletkezett adatokkal.

**Védelembe vétel:**

A hatósági intézkedésekre tett javaslatok száma védelembe vétel esetében **53 fő** gyermeket érintően éltek védelembe vételi/fenntartó javaslattal. A gyámhivatal a gyermekek veszélyeztetettségének megszűntetése érdekében a gyermekek védelembe vételéről határozott. Előfordult olyan, hogy egy gyermeket érintően több alkalommal is meg kellett jelennie az esetmenedzsereknek a gyámhatóság előtt, mivel a család az első idézésen nem teljes létszámban jelent meg, vagy meg sem jelent.

A 2019. évre is igaz, hogy a védelembe vett kisebb gyermekeknél elsősorban a szülők mulasztásai (óvodai kötelezettség nem megfelelő módon való teljesítése, higiéniás körülmények és a személyi higiéniában mutatkozó problémák, életviteli problémák) domináltak, míg a kamasz gyermekek esetében a kötődések hiánya, a beilleszkedés nehézsége, deviáns magatartás okoz nagyobb problémát. A serdülőkorú fiatalok esetében a kötődések hiánya, a beilleszkedés nehézsége, motiválatlanság, a tanulás értékének elvesztése, valamint a korai gyermekvállalás játszott nagy szerepet a védelembe vétel elrendelésében. A probléma nemcsak az igazolatlan iskolai mulasztásokban mutatkozott meg, hanem az igazolt magas órák számában is.

**Ideiglenes hatályú elhelyezés:**

A 2019. évben ideiglenes hatályú elhelyezésre 4 gyermek esetében került sor. A gyermekeket érintően történt ideiglenes hatályú elhelyezés a járás területén a szülők nem megfelelő életvitele, gyermekneveléshez való hozzáállása és a nem megfelelő - a lakhatás hiánya -körülmények, a szülők letartóztatása miatt kerültek a gyerekek a Befogadó Otthonba, majd nevelőszülőkhöz.

**Nevelésbe vétel/fenntartás:**

A 2019. évben 27 gyermeket érintően tettek javaslatot, vagy felülvizsgálat kapcsán tartották fenn javaslatukat az esetmenedzserek nevelésbe vétel kapcsán a zalaszentgróti járás területén. A tavalyi évben 41 gyermek szüleinél végeztek az esetmenedzserek szociális munkát a gyermekek esetleges hazakerülése érdekében.A nevelésbe vételi javaslatra a szülők nem megfelelő életvitele, családi konfliktusok, szülő-gyermek közti nagyfokú konfliktus, alkoholproblémák miatt került sor. Az esetmenedzserek a gyermekek családból való kikerülését követően is rendszeresen tartottak kapcsolatot a szülőkkel, falugondnokkal, valamint a gyermekvédelmi gyámjával, a család életében megjelenő szakemberekkel. A szülők nagyrészt élnek kapcsolattartási jogukkal. Több gyermek esetében van lehetőség arra, hogy a szülői házhoz a gyermekeket pár napra, egy-egy hétre hazahozhatják a szülők kapcsolattartásra. Ezen alkalmak általában hétvégére vagy ünnepnapra esnek, amikor az esetmenedzser, szakmai vezető felkereste a családot otthonában. Rendszeres kapcsolattartásra a szülőknek van lehetősége, mellyel több szülő rendszeresen él is. Nagyrészt a gyermekek gondozási helyén történik a folyamatos kapcsolattartás, ahol a szülők és a gyermekek személyesen találkozhatnak.

**Utógondozás, szakellátásból kikerült:**

9 fő gyermek utógondozását rendelte el a gyámhatóság, akik esetében a nevelésbe vétel megszüntetését követően az esetmenedzserek utógondozás keretében segítik a családjukba visszakerülő gyermekek beilleszkedését, valamint a szülőket a gyermekek megfelelő ellátásában.

**A Család- és Gyermekjóléti Központ speciális feladatai**

A Család- és Gyermekjóléti Központ az általános szolgáltatási feladatain túl a Gyvt. 40/A. § (2) bekezdése alapján speciális szolgáltatásokat, programokat nyújt, amelynek keretén belül

* utcai és – ha a helyi viszonyok azt indokolják – lakótelepi szociális munkát,
* kapcsolattartási ügyeletet, ennek keretében közvetítői eljárást biztosít,
* kórházi szociális munkát biztosít – ha a helyi viszonyok azt indokolják –,
* gyermekvédelmi jelzőrendszeri készenléti szolgálatot,
* jogi tájékoztatásnyújtást és pszichológiai tanácsadást,
* családkonzultációt, családterápiát, családi döntéshozó konferenciát biztosít.
* szociálisdiagnózis készít
* óvodai- iskolai szociális segítő tevékenységet lát el

**Az adatok a járás területén igénybe vevők számát és az igénybevétel gyakoriságát mutatja.**

|  |  |  |  |  |  |  |  |
| --- | --- | --- | --- | --- | --- | --- | --- |
| Sor-szám | Tevékenység | **Speciális tevékenységek száma** (db) | | | **Speciális tevékenység keretein belül ellátott**  **személyek száma** (fő) | | |
| **összes** | jogerős hatósági intézkedéssel érintett | központban végzett | **összes** | jogerős hatósági intézkedéssel érintett | központban ellátott |
| 1. | Kapcsolattartási ügyelet | 21 | 21 | 21 | 6 | 6 | 6 |
| 2. | Utcai szociális munka | 2 |  |  | 2 |  |  |
| 3. | Kórházi szociális munka |  |  |  |  |  |  |
| 4. | Óvodai-, iskolai szociális munka | 826 |  |  | 1000 |  |  |
| 5. | Szociális diagnózist felvétele | 31 |  |  | 14 |  |  |
| 6. | Készenléti szolgálat | 117 |  |  |  |  |  |
| 7. | Jogi tanácsadás | 6 |  | 6 | 3 |  | 3 |
| 8. | Pszichológiai tanácsadás | 90 | 38 | 90 | 18 | 8 | 18 |
| 9. | Család- és párterápia | 9 | 9 | 9 | 3 | 3 | 3 |
|  | **Összesen** | **1 102** | **68** | **126** | **1046** | **17** | **30** |

A központ által biztosított speciális szolgáltatásokra folyamatosan magas az igény. A 2019. évben 274 alkalommal 85 fő esetében történt szakemberek általi segítségnyújtás. A táblázatból is jól látszik, hogy 2019. évben az esetszámok és a létszámi adatok is magasabbak, melyeket az óvodai-, iskolai szociális segítő tevékenység folyamatos végzése emelt meg.

**Kapcsolattartási ügyelet:**

A kapcsolattartási ügyelet a gyermek és a kapcsolattartásra jogosult szülő vagy más kapcsolattartásra jogosult személy számára a találkozásra, együttlétre alkalmas semleges helyszínt biztosítja. A felügyelt kapcsolattartást elrendelő szervvel történt előzetes egyeztetést követően a felügyeletet ellátó szakembereket a Zalaszentgróti Szociális, Család- és Gyermekjóléti Központ munkatársai jelentik.

A kapcsolattartás megvalósulásáról, az ott történtekről, a szülő vagy más kapcsolattartásra jogosult személy és a gyermek kapcsolatának alakulásáról, a felügyelet fenntartásának szükségességéről felkérésre, felülvizsgálatára vonatkozó javaslatáról hivatalból tájékoztatja a gyámhivatalt. A kapcsolattartási ügyeletet az esetek számához, valamint azok súlyosságához igazodva egy, ill. szükség esetén két kolléga koordinálja.

A kapcsolattartási ügyeletet a tavalyi évben csökkent. Két gyermek esetében történtek a kapcsolattartások, melyhez a Zalaszentgróti Szociális, Család- és Gyermekjóléti Központ helyszínt biztosított, itt nem felügyelt kapcsolattartás keretében találkozhattak az édesapa és a gyermekek, valamint a féltestvérek. A gyermekek nevelőszülőkhöz kerültek édesanyjuk halálát követően, mivel alkalmas személy nem volt, aki a gyermekeket családba fogadja. 2019-ben a kapcsolattartást a szülők és testvérek nem rendszeresen vették igénybe. A nővér elköltözésével pedig egyre kevésbé igényelték.

A Zalaszentgróti Szociális, Család- és Gyermekjóléti Központbana kapcsolattartási ügyelet időpontja: *pénteken 14-17 óra között* és *szombaton 9-12 óra között biztosított.* Az időszakos kapcsolattartások az ünnepek másnapján valósulnak meg.

A zavartalan együttlétre az intézmény székhelyén – **Zalaszentgrót,** **Batthyány Lajos u. 32.** – került sor felügyelet mellett.

A kapcsolattartási ügyelet felügyeletében az esetmenedzserek, az intézményvezető, valamint a szakmai vezető vettek részt. A kapcsolattartási ügyeletet a központ által kidolgozott Kapcsolattartási Házirend, Kapcsolattartási megállapodás szerint biztosítottuk, az ügyeletesek a tapasztalataikat a Kapcsolattartási naplóban rögzítették.

A kapcsolattartási ügyelet biztosításakor a végzésben vagy határozatban szereplő előírást betartva a gyermek és a kapcsolattartásra jogosult szülő számára – felügyelet mellett – igyekeztünk a legoptimálisabb feltételeket biztosítani. A felügyelt kapcsolattartást bírósági végzés, illetve gyámhivatali határozat alapján biztosítottuk 2019-ben is.

**Készenléti szolgálat:**

A készenléti szolgálat állandó elérhetőséget, folyamatos jelenlétet biztosít a segítséget kérők részére. A készenléti szolgálat célja a család- és gyermekjóléti központ nyitvatartási idején kívül felmerülő krízishelyzetekben történő azonnali segítség, tanácsadás vagy tájékoztatás nyújtása.

A készenléti szolgálatot állandóan hívható telefonszám biztosításával szervezik meg a Zalaszentgróti Szociális, Család- és Gyermekjóléti Központ munkatársai oly módon, hogy a készenlétben lévő munkatárs szakszerű segítséget tudjon nyújtani vagy ilyen segítséget tudjon mozgósítani.

A készenléti szolgálat megszervezésével tehát **a nyitvatartási időn túl** felmerülő krízishelyzetekben elérhetőséget, folyamatos **telefonügyeletet biztosítottak.** A kliensek által már jól ismert telefonszám – **06 30/545 1190** – áll azok rendelkezésére, akik azonnali tájékoztatást, tanácsot vagy segítséget szeretnének kapni **krízis helyzetükben.** A készenléti telefonszám közismert, a honlapon, szórólapokon szerepel.

Ez a szolgáltatás elsősorban telefonon történő segítségnyújtást jelent, de a kollegák felkészültek arra is, hogy krízishelyzetben a gyermek fellelhetőségének helyén nyújtsanak segítséget.

Az ügyeletesek heti váltásban látták el a készenléti szolgálatot, a hívásokról a készenléti naplóban rövid feljegyzés készül, az eseményekről az ügyeletes tájékoztatja az ügyben érintett munkatársakat. A beérkező hívások nagyon sokféle témát érintettek a tavalyi évben is. Az információkéréstől, a családi konfliktuson át, a kapcsolattartási problémák, gyermekláthatási kérdésekig, orvosi ügyelet hívását bezáróan, melyekre az ügyeletesek a szükséges segítséget, információt, tanácsadást igyekeztek megnyugtatóan biztosítani.

**Tanácsadások biztosítása:**

**Pszichológiai tanácsadás** keretében rendszeres konzultációs lehetőséget biztosított a Zalaszentgróti Szociális, Család- és Gyermekjóléti Központ a szülők, a gyermekek, a családsegítők, az esetmenedzserek részére a felmerülő problémák kezelése érdekében. A pszichológus a megkereséseket követően feljegyzést készített és konzultált a szakmai vezetővel, esetmenedzserekkel, családsegítőkkel. Abban az esetben, ha az intézmény szolgáltatásában részesült az ügyfél, a gyermek/család érdekében tájékoztatást nyújtott az illetékes szakembernek, illetve jelzéssel élt, ha szükséges volt felvenni a kapcsolatot az érintettekkel. A pszichológus lehetőség szerint és az igények ismeretében csoportfoglalkozás keretében is találkozhatott a gyermekekkel, elsősorban az általa vezetett iskolai csoportba.

Ez a tanácsadási forma régi elvárás volt a járás településein élő és dolgozó szakemberek, családok részéről, a továbbiakban is fejleszteni szükséges. A pszichológus megbízási szerződéssel látja el a feladatot intézményünknél. Leterheltsége azonban nagy, mind a Pedagógiai Szakszolgálatnál, mint intézményünknél. Munkaideje intézményünknél a tavalyi évben csökkent a leterheltsége miatt. A tavalyi évben is előfordult, hogy 1-1,5 hónapot kellett várni a szolgáltatás megkezdésére egy-egy család, gyermek esetében. Tapasztalataink szerint szükséges lenne a gyermek pszichológus alkalmazása magasabb óraszámban, valamint felnőtt ügyfelek részére is szükséges lenne pszichológus alkalmazására.

Pszichológiai tanácsadás keretében nyújtott szolgáltatás mértékében kis emelkedés tapasztalható. A megbízási szerződéssel alkalmazott pszichológusra egyre több az igény. Szükséges lenne a pszichológus óraszámának emelése, mivel az év során biztosított heti 2 óra időtartam kevésnek bizonyul. 2019-ben 90 alkalommal történt szolgáltatásnyújtás, ami 18 főt érintett.

**Jogi tájékoztatásnyújtás** keretében konzultációs lehetőséget biztosítottunk – peres ügyek ellátása nélkül – a különféle családjogi, polgári és büntető, valamint közigazgatási ügyek intézésének eljárási szabályairól. A jogi végzettségű külső munkatárs segítséget nyújtott beadványok, iratok szerkesztésében, a jogszabályok, a hatósági iratok, végzések, határozatok értelmezésében.

A jogász feladata kettős, egyrészt a segítségért hozzá forduló család vagy gyermek segítése a kialakult helyzet rendezése érdekében, másrészt az intézmény vezetőjének, munkatársainak segítése a jogi háttér-információkkal.

A jogász a megkereséseket követően feljegyzést készített és konzultált a szakmai vezetőkkel. Abban az esetben, ha az intézmény szolgáltatásában részesült az ügyfél, a gyermek/család érdekében tájékoztatást nyújtott az illetékes szakembernek, illetve jelzéssel élt, ha szükséges volt felvenni a kapcsolatot az érintettekkel. A szolgáltatást nyújtó jogász munkajogi, gazdasági, tulajdoni ügyekben és családjogi kérdésekkel kapcsolatban áll rendelkezésre a Zalaszentgróti járás lakossága részére. Jogi tanácsadás keretében 2019-ben a szolgáltatást 3 fő vette igénybe, ahol 6 konzultációra került sor.

**Családkonzultáció, családterápia, párterápia** biztosítása a **FÉSZEK a Lelki Egészségért Egyesület** képviselőjével kötött megállapodás keretében valósult meg. A szolgáltatások hatékonnyá tétele az esetmenedzser/családsegítő javaslata alapján a szolgáltatás közvetítésével valósult meg.

**A család- és párterápia** olyan rendszerszemléletű terápiás megsegítés, amely lehetőséget kínál arra, hogy elakadásukban, elbizonytalanodásukban közös munkával megoldásokat kínál, hogy újra kiegyensúlyozottakká válhassanak életszakaszukban, szerepeikben a kliensek. A családra és a párkapcsolatra, mint rendszerre tekint, melyben folyamatos, cirkuláris hatások érik a tagokat. Ahhoz, hogy változást érjünk el, többnyire a rendszer működésén kell változtatni, ebben nyújtunk segítséget.

2019-ben 9 alkalommal 3 személy bevonásával történt a tevékenység. Az elvált szülők közti konfliktus kezelésére, gyermeknevelési problémák, konfliktusok oldására, valamint a fiatalkorú gyermek falcolásai miatt került sor a terápiára.

Továbbra is igaz, hogy a család- és párterápia iránt elsősorban olyan családok érdeklődnek, akiknél a gyermek nevelésében, gondozásában mutatkoznak konfliktusok, vagy a válás kérdésében nem tudnak megegyezni. Azonban sok esetben csak az egyik fél mutatott hajlandóságot, valódi motivációt a szolgáltatás igénybevételére, a másik fél nem kívánta igénybe venni a szolgáltatást. A családnál a tavalyi évben egy családi tragédia, az édesanya halála miatt szűnt meg a szolgáltatás nyújtása.

**Utcai szociális munka:**

A Zalaszentgróti Szociális, Család- és Gyermekjóléti Központ az utcai szociális munka feladatait a gyermekek, fiatalok köré építette fel. Az utcai szociális munka feladata alapvetően, hogy a magatartásával testi, lelki, értelmi fejlődését veszélyeztető, szabadidejét az utcán töltő, kallódó, csellengő gyermeket segítse, valamint a lakóhelyéről önkényesen eltávozó, vagy gondozója által a lakásból kitett, ellátás és felügyelet nélkül maradó gyermek lakóhelyére történő visszakerülését elősegítése, szükség esetén átmeneti gondozásának vagy gyermekvédelmi gondoskodásban részesítésének kezdeményezése. Az utcai szociális munka célul tűzheti ki a gyermekek beilleszkedését, szabadidejük hasznos eltöltését segítő programok szervezését a járás területére vonatkozóan, az érintett gyermekek lakókörnyezetében, illetve egyéb helyszíneken, vagy a család- és gyermekjóléti központ területén, lehetőség szerint bevonva a gyermek családját is a programokba.

A Család- és Gyermekjóléti Központ munkatársai feladataik teljesítése során számítanak a **Keszthelyi Rendőrkapitányság Zalaszentgróti Rendőrőrs,** valamint a **Zalaszentgróti Városvédő Polgárőr Egyesület** együttműködésére (GYK:/208-3/2016.), melynek érdekében az Együttműködési megállapodás megkötésére is sor került. Zalaszentgrót város rendezvényein az év során három alkalommal került sor utcai szociális munkára. A Család- és Gyermekjóléti Központ munkatársai az utcai szociális munka keretein belül elsősorban a közterületeken, olyan önálló szakmai tevékenységet végeztek, melynek célja a jelenléten keresztül a gyermekek és a fiatalok elérése, szükségleteik, hiányállapotaik, problémáik felkutatása, azok kielégítése és a megfelelő szolgáltatáshoz való hozzájutás elősegítése. Az szociális szakember munkája során információkat gyűjt célcsoportja szabadidő eltöltési, viselkedésbeli szokásairól, mely alapján segítő programokat szervezhet. A célkitűzés a gyermek, a fiatal megismerése; problémáinak, gondolkodásának megismerése, szükségleteik feltérképezése, információgyűjtés; bizalomépítés; megfelelő szolgáltatásokhoz közvetítés.

**Kórházi szociális munka:**

A kórházi szociális munka feladata elsősorban a szülészeti-nőgyógyászati osztályon a kórházi védőnővel együttműködve a válsághelyzetben lévő anya és gyermekének segítése, valamint a gyermekosztályon a gyermekelhanyagolás és bántalmazás észlelése esetén jelzéssel élni a gyermekjóléti szolgáltatást nyújtó szolgáltatónál, vagy hatósági eljárást kell kezdeményezni.

A Család- és Gyermekjóléti Központ ellátási területén, a Zalaszentgróti járásban nincs kórházi ellátás, ezért az intézmény megállapodást kötött a **Zalaegerszegi Szent Rafael Kórház** főigazgatójával (GYK/83-2/2017.) amelyben rögzítik a kórházi szociális munka biztosításának kereteit, valamint az együttműködés módját.

2019-ben nem érkezett jelzés a kórháztól.

**Óvodai-iskolai szociális munka:**

Az óvodai-iskolai szociális munka a köznevelési intézménybe járó gyermeknek, a gyermek családjának és a köznevelési intézmény pedagógusainak nyújt támogatást azáltal, hogy egyéni, csoportos és közösségi formában segíti a gyermeket a korának megfelelő, nevelésbe, oktatásba való beilleszkedéséhez, tanulmányi kötelezettségei teljesítéséhez szükséges kompetenciái fejlesztésében.

Megfelelő lehetőség arra vonatkozóan, hogy a gyermek tanulmányi kötelezettségeinek teljesítését akadályozó tényezők feltárásra és megoldásra kerüljenek, valamint a gyermek családját a gyermek iskolai életét érintő kérdésekben, és nevelési problémák esetén a gyermeket és a családot a közöttük lévő konfliktus feloldásában segítse.

2018. szeptember 01-től kötelező feladat a Család- és Gyermekjóléti Központ számára az óvodai-iskolai szociális segítő tevékenység megszervezése.

A 2019. évben a szolgáltatást a járás területén működő 17 nevelési-oktatási intézményben biztosította a Család- és Gyermekjóléti Központ 1,5 fő közalkalmazott részvételével. A Zalaszentgróti járás területén lévő intézményekhez a kollegák saját autó, illetve távolsági autóbusz használatával oldották meg a közlekedést. A kis létszámú intézmények a járás területén elszórtan találhatóak, ahova a közlekedés nem minden esetben megoldható tömegközlekedéssel. A kollégák heti menetrend szerint jelentek meg az intézményekben, ahol fogadóórákat tartottak, iskolai programokban vettek részt, továbbá osztályfőnöki óra keretében tájékoztatást nyújtottak különböző témákban csoportfoglalkozások keretében. Részt vettek az intézmények szülői értekezletein, fogadóórákon, ahol a szolgáltatásról tartottak tájékoztatást, illetve a szülőkkel ismerkedhettek meg. A 2019/2020. tanévben már a megismert szolgáltatást egyéni esetkezelés keretében keresték mind a szülők, mind a gyermekek és a pedagógusok is. Az óvodai-iskolai szociális segítők a csoport foglalkozásokra olyan óratervekkel készültek, amik önálló foglalkozásként is megtartásra kerülhettek, annak érdekében, hogy minél több gyermekhez eljussanak a csoportfoglalkozásokat feldolgozó témák. Ilyen téma volt például az érzékenyítés, melynek kapcsán mozgássérült személyek kerültek meghívásra, akikkel kötetlen beszélgetés mellett, a sportról, életmódjukról, valamint a mindennapi akadályokkal lehetett megismerkedni egy kerekesszékes segítségével.

A nyári szünetben 2019. 06. 24. - 2019. 08. 16. közötti időszakban 9 órától 13 óráig a Család- és Gyermekjóléti Központ által szervezett napközis tábor került megszervezésre, „Nyári Zsibongó” elnevezéssel, ahol változatos programok várták a megjelenő gyermekeket. A táborban a foglalkozások szabadtéren, illetve zárt térben folytak. Szabadtéri eszközeik: óriás trambulin, rollerek, labdák, görkorcsolya, melyekkel kint játszhattak a gyermekek. A gyermekek számára vetélkedők is megrendezésre kerültek. Mindeközben kézműves foglalkozásokkal, társas játékokkal igyekeztek hasznosan eltölteni a szabadidőt.

A nyári szünetben egy hét táborban vettek részt a kollégák Palotabozsokon, „Vakáció a Mecsekben” pályázat keretén belül, ahol 12 fő hátrányos helyzetű gyermek táboroztatását bonyolították le.

**Szociális diagnózis:**

A Gvvt. szerinti család- és gyermekjóléti központ a család szociális helyzetének átfogó vizsgálata alapján elkészíti az igénybe venni javasolt szociális szolgáltatásokat meghatározó szociális diagnózist. A család- és gyermekjóléti központ a szociális diagnózis elkészítésébe bevonatja a család- és gyermekjóléti szolgálatokat. A jogosultsági feltételek fennállása esetén a szociális diagnózis kötelezi a szociális szolgáltatókat és a szociális intézményeket. A diagnózis felvételét 1 fő végezte. A 2019.évben 31 diagnózis készült.

**4.[[1]](#footnote-1)**

**5.[[2]](#footnote-2)**

**6. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása**

A **ZalA-KAR Térségi Innovációs Társulás keretében ellátott belső ellenőrzés** 2019. 11. 06. – 2019. 11. 08. között zajlott. A belső ellenőr helyszíni ellenőrzés keretében végezte a térítési díjak beszedésének vizsgálatát.

Az ellenőrzés során a belső ellenőr a vonatkozó jogszabályok - különös tekintettel az államháztartásról szóló 2011. évi CXCV. törvényre, valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletre - és a ZalA-KAR térségi innovációs Társaság Belső ellenőrzési kézikönyvének vonatkozó iránymutatásai szerint jár el.

A belső ellenőr az **E-19/2019.** számú ellenőrzési jelentésben foglalta össze az ellenőrzés során tett megállapításait. A vizsgálat során megállapításra került, hogy a szociális ellátások térítési díjainak beszedése a hatályos jogszabályoknak és a belső szabályozásnak megfelelően történik. A belső ellenőr általi javaslattétel értelmében *„Vizsgálják meg az Intézmény jellegének megfelelő, a szociális alapszolgáltatáshoz kapcsolódó térítési díjak kezelésére alkalmas nyilvántartó, számlázó szoftver alkalmazásának lehetőségét.”*. Az ellenőrzés során büntető-, szabálysértési, kártérítési, illetve fegyelmi eljárás megindítására nem került sor.

A Zala Megyei Kormányhivatal – a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X.24.) Korm. rendelet 3. § (1) bekezdésében biztosított hatáskörében eljárva – 2019.11.18-án végezte az étkeztetés, a házi segítségnyújtás és az időskorúak nappali ellátása szociális szolgáltatások működésének ellenőrzését.

A hatósági ellenőrzés és a megküldött dokumentumok alapján megállapításra került, hogy a hatósági ellenőrzéssel érintett szolgáltató személyi és tárgyi feltételei a jogszabályi követelményeknek megfelelően biztosítottak, a jogszabály szerinti alapfeladatait ellátja, a jogszabályban és a működési engedélyben foglaltaknak megfelelően működik.

A Magyar Államkincstár Zala Megyei Igazgatóság 2019.09.24.-2019.11.19. között folytatta le a 2018. évben

- a család- és gyermek-jóléti központ,

- a család- és gyermek-jóléti szolgálat,

- a szociális étkeztetés,

- a házi segítség-nyújtás,

- az időskorúak nappali intézményi ellátása,

- a szociális ágazati összevont pótlék

jogcím alapján Zalaszentgrót Város Önkormányzata által igénybe vett, a központi költségvetésből származó támogatások 2018. évi elszámolása megalapozottságának, szabályszerűségének, felhasználása jogszerűségének ellenőrzését.

A Magyarország 2018. évi központi költségvetéséről szóló 2017. évi C. törvényben rögzített igénybevételi feltételek teljesülésének dokumentum alapú ellenőrzése során a vizsgált jogcímeken elszámolt támogatások megalapozottságát alátámasztó adatok tekintetében az Igazgatóság nem állapított meg eltérést. A 2018. évi költségvetési beszámolóban szereplő állami támogatások felhasználásra kerültek.

**7.** **A jövőre vonatkozó javaslatok, célok meghatározása, gyermekvédelmi prevenciós elképzelések**

* **Az utcai szociális munka fejlesztése:** A rendőrséggel és a polgárőrséggel közösen elindított őrjáratot továbbra is folytatni szükséges, melynek elsődleges célja a csellengő kiskorúak felkutatása, a dohányzó, alkoholt esetleg kábítószert fogyasztó fiatalok kiszűrése. Továbbá az iskola környékén, buszmegállóban előforduló gyermekek közti vitás helyzetek kiszűrése, annak megoldásában való segítő tevékenység.
* **Kórházi szociális munka** keretében mélyíteni szükséges a kapcsolatot a Zala Megyei Szent Rafael Kórházzal.
* **A jelzőrendszeri tanácsadó** koordinálásával a jelzőrendszer hatékony működésének fejlesztése fontos cél, ennek érdekében kiemelten fontos, hogy az esetmenedzserek, tanácsadók minél több konferencián, szakmai napon, képzésen vegyenek részt annak érdekében, hogy a feladataikat kellő szakmai felkészültséggel lássák el.
* A **Család- és Gyermekjóléti Központ** az **általános szolgáltatási feladatain** túl a gyermek családban nevelkedésének elősegítése, a veszélyeztetettségének megelőzése érdekében **speciális szolgáltatásokat -** *készenléti szolgálatot, kapcsolattartási ügyeletet, jogi tájékoztatást, pszichológiai tanácsadást, családterápiás foglalkozást* - nyújt. Ezek a speciális feladatok fontos segítséget adnak a szakmai munka elvégzéséhez, ezek a szolgáltatások pedig speciális végzettségű szakemberek alkalmazását követelik meg. Zalaszentgrót járásban azonban ilyen szakemberekből kevés van. Ennek kapcsán hasznos lenne, ha az intézmény munkatársai egy-egy speciális képesítést szereznének, melyet munkájuk kapcsán fel is tudnának használni.
* **Szociális asszisztensi** munkakör betöltésére évek óta nem nyílik lehetőség, ami fokozott adminisztrációs terhet jelent a szakmai vezető és az esetmenedzserek részére. Erre a feladatkörre státusz kialakítása a napi jelentési kötelezettség – KENYSZI nyilvántartási rendszer, a napi jelentések bonyolítása, az iktatás naprakész vezetése, a levelezés és egyéb okiratkezelés miatt – változatlanul indokolt, fontos és szükséges lenne.

**8. A gyermekkorú és a fiatalkorú bűnelkövetők számának, az általuk elkövetett bűncselekmények számának, a bűnelkövetés okainak bemutatása**

**A fiatalkorúak bűnözését kiváltó leggyakoribb okok**

* rossz anyagi, szociális háttér, rendezetlen családi viszonyok;
* kortárscsoport negatív hatása, rossz minták követése**,** rossz konfliktuskezelési módok.

A településeken elmondható, hogy a jelzőrendszer jól működik, a jelzőrendszer tagjai kapcsolatot tartanak egymással, megvalósul az információáramlás, a tapasztalatcsere és sok esetben a megoldások közös keresése, a megoldásokban való közös segítségnyújtás is.

Az esetmenedzserek kapcsolatot tartottak információ- és tapasztalatcsere céljából a gyermekeket körülvevő óvodai/iskolai szakemberekkel, védőnővel, háziorvossal, önkormányzati ügyintézővel, a területen illetékes családsegítővel. Megelőző pártfogás kapcsán a pártfogó felügyelővel is tartottak kapcsolatot.

Azon családok esetében, ahol szükségesnek ítélték az esetmenedzserek a pszichológus szakember bevonását, megkérték a családtagok számára a speciális szolgáltatást, majd segítségére voltak a család és pszichológus közötti időpont egyeztetésben és kontrollálták az azon való megjelenést.

**A bántalmazott és elhanyagolt gyermekek adatai**

**Zalaszentgrót város területén**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ssz** | **Megnevezés** | | **A bántalmazott** | | | **Az elhanyagolt** | | |
| **gyermekek száma** | | | | | |
| **fizikai** | **lelki** | **szexuális** | | **fizikai** | **lelki** |
| **1.** | Családon belül | szülő által | 1 | 1 | - | | 18 | 38 |
| **2.** | testvér által | - | - | - | | - | - |
| **3.** | egyéb rokon által | - | - | - | | - | - |
| **4.** | **Összesen:** | - | - | - | | - | - |
| **5.** | *ebből leány:* | - | - | - | | - | - |
| **6.** | Családon kívül | gyermek által | - | - | - | |  |  |
| **7.** | felnőtt által | - | - | - | |  |  |
| **8.** | intézmény munkatársa által | - | - | - | |  |  |
| **9.** | **Összesen:** | - | - | - | |  |  |
| **10.** | *ebből leány:* | - | - | - | |  |  |

**A bántalmazottak száma tárgyévben 1 fő volt. Előző évhez képest ez a szám növekedett, mivel 2018. évben egyetlen egy bántalmazott gyermekről sem érkezett jelzés.**

**2019. évben Zalaszentgrót városban elhanyagolt gyermekek száma 56 fő. Az elhanyagolás elsősorban az érzelmi biztonság hiányában, a gyermek mellőzésében, háttérbe szorulásában, a tankötelezettség (óvodai, iskolai) nem teljesítésében, a nem megfelelő személyi és környezeti higiéniában, deviáns magatartásban mutatkozott meg. Előző évhez képest ez a szám jelentősen nőtt, mivel 2018. évben 5 elhanyagolt gyermekről volt tudomásunk.**

**A bántalmazott és elhanyagolt gyermekek adatai a**

**Zalaszentgróti járás közigazgatási területén**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ssz** | **Megnevezés** | | **A bántalmazott** | | | **Az elhanyagolt** | | |
| **gyermekek száma** | | | | | |
| **fizikai** | **lelki** | **szexuális** | | **fizikai** | **lelki** |
| **1.** | Családon belül | szülő által | 4 | 5 | 1 | | 81 | 128 |
| **2.** | testvér által | - | - | - | | - | 5 |
| **3.** | egyéb rokon által | 1 | 1 | - | | 3 | 3 |
| **4.** | **Összesen:** | 5 | 6 | 1 | | 84 | 136 |
| **5.** | *ebből leány:* | - | - | - | | - | - |
| **6.** | Családon kívül | gyermek által | - | - | - | |  |  |
| **7.** | felnőtt által | - | - | - | |  |  |
| **8.** | intézmény munkatársa által | - | - | - | |  |  |
| **9.** | **Összesen:** | - | - | - | |  |  |
| **10.** | *ebből leány:* | - | - | - | |  |  |

**Mind a Központnál, mind a Szolgálatnál a tavalyi évben bántalmazott gyermekek számában az előző évhez képest történt változás. 2019-ben bántalmazott gyermekek száma 12 fő volt a járás területén, melyről jelzés érkezett intézményünkhöz. Általában a legtöbb** felfedezett **gyermekbántalmazás** eset a **fizikális bántalmazás** eseteiből kerül ki. Szexuális bántalmazásra ennél ritkábban derül fény, részben azért, mert maga a sértett is szégyelli a vele történteket és nem mer segítséget kérni. **A lelki bántalmazás** még ennél is ritkábban kerül a felszínre, ennek felismerése a bántalmazásra utaló jelek ismeretében lehetséges. 2019-ben lelki bántalmazott gyermekről érkezett jelzések száma 6 darab, mely darabszám csökkenést mutat a 2018. évhez viszonyítva. A fizikai bántalmazásról 2019-ben több jelzés érkezett intézményünkhöz. Bántalmazott gyermekek esetében elmondható, hogy a tavalyi évhez viszonyítva számukban jelentős emelkedés nem tapasztalható, **2019-ben ez a szám 2-vel emelkedett összességében** a járás területén.

**A bántalmazás okai:**

* tekintélyelvű nevelési módszerek alkalmazása, amelybe a büntetés, a bántalmazás is belefért és elfogadható volt a bántalmazó számára
* az új párkapcsolatokba a szülők hozták az előző kapcsolatból származó gyerekeket, akikkel nem tudtak megfelelően bánni, a nevelőapa és az anya részéről történt a bántalmazás
* az édesapa új párkapcsolatot létesített, ahol a nevelőanya nem fogadta el a gyermeket, teljesen elutasította, a gyermek ideiglenes hatállyal került elhelyezésre
* zavaros, nem megfelelő házastársi-élettársi viszony

Az elhanyagolás során, amely szintén a bántalmazás körébe tartozik, a gyermek hiányt szenved azokban a szükségletekben, amelyek testi, lelki, szociális fejlődését elősegítenék. **A fizikai elhanyagolás a** legszembetűnőbb a háziorvos és a védőnő számára. Feltűnőek lehetnek a higiénés hiányosságok, a ruházkodás hiányai. A súlybeli elmaradás, testi fejlettség elmaradása az elégtelen táplálás gyanúját vetheti fel. Az érzelmi elhanyagolás során a gyermek érzelmi kötődése, biztonsága nem valósul meg, **a szükségesnél kevesebb figyelmet kap** a gyermek. Ez sokszor magasabb társadalmi helyzetben levő családoknál is előfordul, időhiányból, a szülők túlterheltségéből ered. Az elhanyagolás elsősorban az érzelmi biztonság hiányában, a gyermek mellőzésében, háttérbe szorulásában, a tankötelezettség (óvodai, iskolai) nem teljesítésében, a nem megfelelő személyi és környezeti higiéniában, deviáns magatartásban mutatkozott meg. Az intézménynél nyilvántartott gyermekek többségénél a lelki, vagy fizikai elhanyagolás jellemző volt.

**Az elhanyagolás okai:**

* **Fizikai:** rossz anyagi (lakás) körülmények, hanyag szülői hozzáállás a hiányok leküzdéséhez, pénzbeosztási problémák, tetű-rüh problémák, ápolatlan megjelenés, piszkos ruházat, kisgyermekeknél súlybeli elmaradás, testi fejlettség elmaradása. A járás területén élő gyermekek esetében a családból valókiemelésükre került sor a gyermekek állandó bizonytalanságban, feszültségben voltak, mind lelki, mind fizikai elhanyagolás tetten érhető volt.
* **Lelki:** nemtörődöm, hanyag szülői nevelés, a szülők életvitelük miatt nem tudtak megfelelő módon foglalkozni a gyerekekkel és problémáikkal, igazolatlan iskolai hiányzások. Megromlott rossz családi kapcsolatok, nem megfelelő érzelmi kapcsolatok formájában mutatkozott meg. Volt példa arra, hogy a szülő számára megkért speciális szolgáltatást (pszichológus, jogász szakemberek segítését) annak ellenére nem vette igénybe, hogy azt ő maga kérte. Az elhanyagolás a szülők közti megromlott viszonyból, az anya elmeneteleiből, a gyermekek ide-oda „lökdöséséből” adódóan, amely biztonságérzet, az állandóság hiányát szülte a gyermekekben.

**9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).**

A Zalai Hazatérők Egyesülete (székhely: 8790 Zalaszentgrót, Batthyány u. 36., elnök: Boda Adrienn) az önkormányzattal együttműködve napközis tábort szervezett az általános iskola alsó osztályaiban tanulók részére, kortárssegítő felkészítő tevékenységet végzett az ifjúsági csoportok részére, emellett gyermekfelügyelettel kapcsolatos segítő munkát is ellátott. Az egyesület prevenciós rendhagyó iskolai órát tartott a zalaszentgróti iskolában, emellett aktívan részt vett a Zalaszentgróti Járási Felzárkózási Kerekasztal munkájában. Az egyesület koordinálja a Térségi Ifjúsági Kerekasztalt és mentorálja a Zalaszentgróti Ifjúsági Önkormányzatot. A Zalai Hazatérők Egyesülete a Nemzeti Drogellenes Stratégia keretében megalakított Zalaszentgróti Kábítószerügyi Egyeztető Fórum működésében partneri szerepet vállal.

***Záró gondolatok:***

A családokat érintő problémák sok esetben nem az egyéni életben gyökereznek, hanem társadalmi okokra vezethetők vissza. Szükséges ezért, hogy az egyéni esetkezeléseken túl a közösségközpontú megközelítés is előtérbe kerüljön, ezzel elérve minél több család és gyermek esetében a társadalmi integrációt. Sajnos a társadalmi anomáliákat, globális problémákat *helyi szinten megoldani nem lehet*. A média hatása, az információ beáramlás a családi életbe, az emberek gondolkodás módjába túlságosan nagyarányú, mely a mentalitást, hozzáállást befolyásolja, általában sajnos nem jó irányba.

1. Hatályon kívül helyezte: [174/2012. (VII. 26.) Korm. rendelet 93. § (1) em)](https://optijus.hu/optijus/lawtext/A1200174.KOR#sidlawrefP%2893%29B%281%29p%28em%29). Hatálytalan: 2013. I. 1-től. [↑](#footnote-ref-1)
2. Hatályon kívül helyezte: [174/2012. (VII. 26.) Korm. rendelet 93. § (1) em)](https://optijus.hu/optijus/lawtext/A1200174.KOR#sidlawrefP%2893%29B%281%29p%28em%29). Hatálytalan: 2013. I. 1-től. [↑](#footnote-ref-2)